sagorsarker/bangla-wikipedia huggingface dataset:
বাকল

উদ্ভিদের কাণ্ড বা মূলের বাহিরের অংশকে বাকল বা গাছের ছাল বলা হয়। বৃক্ষ, লতা-গুল্ম, ঝোপঝাড় এর সব ধরনের গাছের-ই বাকল থাকে। একটি উদ্ভিদের ভাসকুলার ক্যামবিয়াম (vascular cambium) এর বাহিরের সম্পূর্ণ টিস্যু কে বাকল হিসেবে ধরা হয় এবং এটি একটি অপ্রয়োগিক পরিভাষা। উদ্ভিতের অত্যন্ত প্রয়োজনিয় এই বাকল, উদ্ভিদের দেহ বা কাঠকে আচ্ছাদিত করে থাকে। এটি অভ্যন্তরীণ বাকল ও বহির্ভাগ এই দুই অংশে বিভক্ত। কাণ্ডের পুরনো টিস্য বা কলা নিয়ে আভ্যন্তরীন বাকল গঠিত। বাকলের অধিকাংশই এই আভ্যন্তরীন বাকল এর মধ্যে থাকে। উদ্ভিতের কাণ্ডের মৃত টিস্যু বা কলা আভন্তরীন টিস্যুর সাথে মিশে থাকে আর এই অংশ টুকু কেই বাকল এর বহির্ভাগ বলে।
ফ্লোয়েম

ফ্লোয়েম () নালীভিত্তিক উদ্ভিদের সজিব টিস্যু যার মাধ্যমে উদ্ভিদের পাতায় তৈরি খাদ্য (সুগার সুক্রোজ) উদ্ভিদ দেহের বিভিন্ন অংশে পরিবাহিত হয়। পরিবহনের এই পদ্ধতিকে ট্রান্সলোকেশন বলে। ফ্লোয়েম হল গাছের বাকলের সর্বশেষ স্তর। এর নামটি গ্রিক শব্দ ("phloiós") থেকে নেয়া হয়েছে যার অর্থ হল, ছাল বা বাকল। ১৯৫৮ সালে এই নাম প্রথম শুরু করেন কার্ল নাগেলি।
নালিকা বান্ডিল গঠনে ফ্লোয়েম জাইলেমের পরিপূরক হিসেবে কাজ করে। এই কলা গঠিত নিম্নোক্ত তন্তু দ্বারা :
ফ্লোয়েম কলায় সজীব, দীর্ঘ, সিভপাত বিহীন কোষগুলিকে সিভকোষ বলে। ফার্ন ও নগ্নবীজী উদ্ভিদদের এটি দেখা যায়।
ছিদ্রযুক্ত প্রান্তপ্রাচীর বিশিষ্ট নিউক্লিয়াসবিহীন নলাকার সজীব ফ্লোয়েম কলাকে সিভনল বলে। গুপ্তবীজী উদ্ভিদের ফ্লোয়েমে দেখা যায়।
সিভনলের সঙ্গে সংলগ্নভাবে অবস্থিত নিউক্লিয়াসযুক্ত সজীব কোষগুলিকে সঙ্গীকোষ বলে। ব্যক্তবীজী উদ্ভিদে সঙ্গীকোষ থাকে না, কিন্তু গুপ্তবীজী উদ্ভিদে থাকে।
এগুলি প্যারেনকাইমা কোষ। গুপ্তবীজী উদ্ভিদে থাকে।
এগুলি স্ক্লেরেনেকাইমা কোষ। কোষপ্রাচীর লিগনিন যুক্ত, মৃত এবং কূপ বর্তমান।
উৎপত্তি অনুসারে এটি দুই প্রকার।
অগ্রস্থ ভাজক কলার কেন্দ্রে অবস্থিত প্রোক্যাম্বিয়াম থেকে উদ্ভূত প্রাথমিক উদ্ভিদদেহে বর্তমান ফ্লোয়েমকে প্রাথমিক ফ্লোয়েম বলে। এটি দুই প্রকার।
নালিকা বান্ডিলের অন্তর্গত ছোট গহ্বর বিশিষ্ট প্রাথমিক ফ্লোয়েম।
নালিকা বান্ডিলের অন্তর্গত বড় গহ্বর বিশিষ্ট প্রাথমিক ফ্লোয়েম।
প্রাথমিক বৃদ্ধি সম্পন্ন হওয়ার পর উদ্ভিদের গৌণ বৃদ্ধিকালে নালিকা বান্ডিলের ফ্যাসিকুলার ক্যাম্বিয়াম থেকে সৃষ্ট ফ্লোয়েমকে গৌণ ফ্লোয়েম বলে।
নতুন ক্যালিডোনিয়া

নতুন ক্যালিডোনিয়া বা নুভেল কালেদোনি (); কথ্য: (la) Calédonie "লা কালেদোনি"; জনপ্রিয় ডাকনাম: (le) Caillou "ল্য কাইউ" "নুড়ি") হচ্ছে ওশেনিয়া অঞ্চলে অবস্থিত ফ্রান্স নিয়ন্ত্রিত একটি রাষ্ট্র। প্রশান্ত মহাসাগরের দক্ষিণ-পশ্চিম অংশের মেলানিশিয়া অংশরের উপঅঞ্চলে এর অবস্থান। এটি বেশ কিছু ছোট ছোট দ্বীপের সমন্বয়ে গঠিত। এটির মূল দ্বীপগুলো মধ্যে আছে "গ্রঁদ তের" ও লয়ালটি দ্বীপপুঞ্জ। সব মিলিয়ে এর আয়তন তাইওয়ানের অর্ধেক। এর আয়তন ১৮,৫৭৫.৫ বর্গ কিলোমিটার (৭,১৭২ বর্গমাইল)। ২০০৯ সালের জানুয়ারি মাসের আনুমানিক পরিসংখ্যান অনুযায়ী এর জনসংখ্যা প্রায় দেড় লক্ষ। নুমেয়া হচ্ছে দেশটির রাজধানী ও সবচেয়ে বড় নগরী। দেশটির আঞ্চলিক মুদ্রার নাম সিএফপি ফ্রঁ।
প্রশান্ত মহাসাগর তীরবর্তী অঞ্চলসমুহে সর্বপ্রথম মানুষের পদার্পণ হয় প্রায় ৩০০০ বছর পূর্বে। অস্ট্রোনেশীয়রা তার আরও অনেক পরে এই অঞ্চলে উপনিবেশ গড়ে। বিভিন্ন দেশের বিভিন্ন রকম মানুষ মেলানেশিয়া দ্বীপপুঞ্জে এসে স্থায়ীভাবে বসবাস শুরু করে এবং তারা লাপিতা নামে পরিচিত ছিল। লাপিতারা এরপর খৃস্টপূর্ব ১৫০০ অব্দে দুইটি দ্বীপপুঞ্জ আবিষ্কার করে যে দ্বীপপুঞ্জগুলি এখন নতুন ক্যালিডোনিয়া ও লয়ালটি আইল্যান্ডস নামে পরিচিত। লাপিতা'রা সুদক্ষ ও প্রশিক্ষিত নাবিক ও কৃষক হিসেবে পরিচিত ছিল। প্রশান্ত মহাসাগরীয় অঞ্চলের বৃহৎ অংশ জুড়ে তাদের প্রভাব ও কর্তৃত্ব ছিল।
একাদশ শতাব্দী থেকে এই দ্বীপপুঞ্জে পলিনেশীয়দের আগমন ঘটে এবং তারা দ্বীপের অধিবাসীদের সাথে মিশে যায় ও স্থায়ীভাবে বসবাস শুরু করে।
১৯শ শতকে এই অঞ্চলে ইউরোপীয়দের আগমন ঘটে। ব্রিটিশ অভিযাত্রী জেমস কুক ১৭৭৪ সালে দ্বীপাঞ্চলের বৃহৎ ভূমি আবিষ্কার করেন এবং "নিউ ক্যালিডোনিয়া" নামকরণ করেন। এই নাম রাখা হয়েছিল স্কটল্যান্ড-এর ল্যাটিন নাম "ক্যালিডোনিয়া" থেকে।
অপরাজিতা

অপরাজিতা (বৈজ্ঞানিক নাম: "Clitoria ternatea") (সংস্কৃত: श्वेतां, विष्णूक्रांता, शंखपुष्पी) হচ্ছে ফ্যাবেসি (Fabaceae) পরিবারের একটি প্রজাতির ফুল হলো অপরাজিতা। ইংরেজিতে এটি Asian pigeonwings, bluebellvine, blue pea, butterfly pea, cordofan pea, এবং Darwin pea নামেও পরিচিত। ফুলটি সাধারণত গাঢ় নীল রঙের হয়, তবে এর নিচের দিকটা এবং ভেতরের অংশ সাদা, কখনো কখনো সেখানে হলুদ আভাও থাকতে পারে। সাদা রঙের অপরাজিতাও দেখা যায়। প্রকৃতিতে খুবই বিরল প্রজাতির দ্বৈত পাপড়ির (Double Petal) অপরাজিতা ফুলও দেখতে পাওয়া যায়।
অঞ্চল ও ভাষাভেদে কিছু সাধারণ প্রচলিত নাম:
যব

যব () (বাংলায় পায়রা নামেও পরিচিত) পোয়াসিয়া (Poaceae) পরিবারের অন্তর্ভুক্ত এবং শস্য বা বীরুৎ জাতীয় উদ্ভিদ। এটি গম জাতীয় একধরনের শস্য দানা যা স্বল্পজীবী ঘাস জাতীয় উদ্ভিদ থেকে সংগ্রহ করা হয়। বর্তমানে বাংলাদেশ সহ দক্ষিণ এশিয়ার অন্যান্য দেশগুলিতে শীতকালে সীমিত পরিমাণে এর চাষাবাদ হয়। কিন্তু এটি প্রচুর পরিমাণে উৎপাদন করা যায়। যবের ছাতু খুবই উপাদেয় খাদ্য গম আর যব উভয় একই পরিবার ভুক্ত। তবে স্বাদের দিক থেকে যব কিছুটা নোনতা এবং উষ্ণ প্রকৃতির। গমের স্বাদ মিষ্টি এবং ঠাণ্ডা ধরনের। যবে রয়েছে মালটোজ, গ্লুকোজ, স্যাকারিন, লেসিথিন, এল্যানটয়েন, এমাইলেস এবং ভিটামিন-বি।
যব মনোকট শ্রেণির উদ্ভিদ। এই শ্রেণির উদ্ভিদগুলো একবীজপত্রী হয়। এই শ্রেণির উদ্ভিদের বীজে একটি মাত্র বীজপত্র থাকে বলে একে একবীজপত্রী উদ্ভিদ বলা হয়।
যবের বহু রকমের ব্যবহার রয়েছে। গবাদি পশুর জন্যে প্রধান খাদ্য হিসেবে যব ব্যবহার করা হয়। এছাড়াও যবের দানা বিয়ার ও অন্যান্য পানীয় তৈরি করার প্রধান উপাদান। যব বিভিন্ন রকম সুষম খাদ্য প্রস্তুতিতে উপাদান হিসেবে দেয়া হয়। স্কটল্যান্ড থেকে আফ্রিকা পর্যন্ত এলাকায় খাবার সুপ ও স্ট্যু তৈরিতে এবং যবের রুটিতে যবের দানা বা গুঁড়ো ব্যবহার করা হয়।
যবের প্রধান প্রধান বৈশিষ্ট্য হচ্ছে যব প্লীহা আর পাকস্থলীর কর্মক্ষমতা বাড়াতে এবং অজীর্ণ রোগ যাকে ইংরেজিতে "ডিসপেপসা" (বদহজম) বলে, যা এক ধরনের পেটের পীড়া তা দূর করতে এবং নিরসনে সহায়তা করে।
গরমের সময় মাত্রাতিরিক্ত গরমের জন্য নানান শারীরিক সমস্যা নিরসনে প্রতিষেধক হিসেবে যব কার্যকরী ভূমিকা রাখে।
১৯৭৪ সালে বিশ্ব উৎপাদন ছিল ১৪৮,৮১৮,৮৭০ টন। এরপর থেকে সারা বিশ্ব যব উৎপাদনের পরিমাণ কমে গেছে। ২০০৭ সালে বিশ্বের প্রায় ১০০টি দেশে যব উৎপাদিত হয়েছে। এ বছর বিশ্বের মোট উৎপাদিত শস্যপণ্যের মধ্যে পরিমাণের (১৩৬ মিলিয়ন টন) দিক থেকে ও চাষের জমির (৫৬৬,০০০ বর্গ কিলোমিটার) পরিমাপের দিক থেকে যব ছিল চতুর্থ অবস্থানে।
অ্যাস্টন মার্টিন

অ্যাস্টন মার্টিন ল্যাগোন্ডা লিমিটেড () হচ্ছে যুক্তরাজ্যের গেডন, ওয়ারউইকশায়ারে অবস্থিত একটি বিলাসবহুল স্পোর্টস কার নির্মাতা প্রতিষ্ঠান। প্রতিষ্ঠানটির নামের ‘অ্যাস্টন’ অংশটি এসেছে বাকিংহামশায়ারের অ্যাস্টন ক্লিনটন অঞ্চলের অ্যাস্টন হিল থেকে, এবং ‘মার্টিন’ শব্দটি এর প্রতিষ্ঠাতা লায়োনেল মার্টিনের নামের শেষ অংশ হতে উদ্ভূত।
১৯৯৪ সাল থেকে ২০০৭ সাল পর্যন্ত অ্যাস্টন মার্টিন যুক্তরাষ্ট্রের ফোর্ড মোটর কোম্পানির মালিকানাভুক্ত ছিলো। ২০০০ সাল থেকে ফোর্ড তাদের প্রিমিয়ার অটোমোটিভ গ্রুপের অধীনে এই কোম্পানিটি পরিচালনা করতো। ২০০৭ সালের ১২ মার্চ, ৯২ কোটি ৪০ লক্ষ পাউন্ডের বিনিময়ে, ফোর্ড অ্যাস্টন মার্টিনকে ডেভিড রিচার্ডসের নেতৃত্বে একটি যৌথ মালিকানাস্বত্ব বিশিষ্ট কোম্পানির কাছে বিক্রি করে দেয়। যৌথ মালিকানাযুক্ত এই কোম্পানিটির অন্যান্য স্বত্বাধিকারীদের মধ্যে আছে ইনভেস্টমেন্ট ডার, কুয়েত ভিত্তিক ব্যবসায়ী প্রতিষ্ঠান আডিম ইনভেস্টমেন্ট, এবং ব্রিটিশ ব্যবসায়ী জন সাইন্ডারস কোম্পানিটির পেছনে ফোর্ডের অতিরিক্ত বিনিয়োগ ছিলো প্রায় ৭ কোটি ৭০ লক্ষ মার্কিন ডলার, যা কোম্পানিটির দাম ৯২ কোটি ৪০ লাখ ডলারে উত্তীর্ণ করে।
অন্নপ্রাশন

অন্নপ্রাশন, হিন্দুধর্মীয় সম্প্রদায়ের একটি বিশেষ উৎসব। দশবিধ শুদ্ধিজনক সংস্কারের অন্যতম একটি হচ্ছে অন্নপ্রাশন। অন্নের প্রাশন বা ভোজনকে অন্নপ্রাশন বলে। সন্তান ভূমিষ্ঠ হবার পর এ উৎসবের আয়োজন করা হয়। সন্তান যদি বালক হয়, তবে ৬ষ্ঠ কিংবা ৮ম মাসে এবং বালিকা হলে ৫ম কিংবা ৭ম মাসে অন্নপ্রাশন করতে হয়। এতে সন্তানের ‍মামার উপস্থিতি বাঞ্ছনীয়। এ উপলক্ষ্যে আত্মীয়-স্বজনকে নিমন্ত্রণ করতে হয়। নিমন্ত্রিত আত্মীয়েরা আশীর্বাদ সহযোগে সাধ্যমাফিক উপহার সামগ্রী প্রদান করে।
রাখালদাস বন্দ্যোপাধ্যায়

রাখালদাস বন্দ্যোপাধ্যায় (এপ্রিল ১২, ১৮৮৫ – মে ২৩, ১৯৩০) ভারতের বিশিষ্ট ঐতিহাসিক ও প্রত্নতত্ত্ববিদ। তিনি আর. ডি. ব্যানার্জি নামে পরিচিত। ১৯১১ সালে তিনি ভারতীয় পুরাতাত্ত্বিক সর্বেক্ষণে যোগ দেন। ১৯২২ সালে তিনি হরপ্পা সংস্কৃতির প্রধান কেন্দ্র মহেঞ্জোদাড়ো পুনরাবিষ্কার করেন। ১৯২৬ সালে তিনি অবসরগ্রহণ করেন।
বন্দ্যোপাধ্যায় ১৮৮৫ সালে ১২ এপ্রিল অধুনা পশ্চিমবঙ্গের মুর্শিদাবাদ জেলার বহরমপুরে জন্ম গ্রহণ করেন৷ তাঁর পিতার নাম মতিলাল বন্দ্যোপাধ্যায় ও তাঁর মাতা কালীমতি দেবী৷ বনগাঁর ছয়ঘরিয়া গ্রামের সঙ্গে জড়িয়ে রয়েছে রাখালদাস বন্দ্যোপাধ্যায়ের স্মৃতি। মুর্শিদাবাদের বহরমপুরে তাঁর জন্ম হলেও বনগাঁর সঙ্গে কীভাবে তাঁদের সম্পর্ক তৈরি হল তা নিয়ে রয়েছে যথেষ্ট মতভেদ। রাখালবাবুর বাবা মতিলাল বন্দ্যোপাধ্যায় ছিলেন প্রথিতযশা আইনজীবী। তাঁর মা কালীমতিদেবী ছিলেন কোচবিহার রাজার দেওয়ানের মেয়ে। অনেকের মতে, ইস্ট ইন্ডিয়া কোম্পানি ও মীর জাফরের সৈন্যদল বহরমপুর জুড়ে লুটতরাজ শুরু করায় বাধ্য হয়ে কালীমতিদেবীকে নিয়ে পারিবারিক ভৃত্য ছয়ঘরিয়া এলাকার আত্মীয় বাড়িতে চলে আসেন। সেখানে নতুন করে বন্দ্যোপাধ্যায় পরিবারের বাড়ি তৈরি হয়। আবার আর একদল বলেন, আগের যুগের নিয়ম অনুযায়ী কন্যাকে বিয়ে দেওয়ার পর তাঁকে বাপের বাড়িতে আনা যেত না। ছয়ঘরিয়া গ্রামে কালীমতিদেবীর বাপের বাড়ি স্থানান্তর হয়ে এসেছিল। মেয়েকে বাড়িতে আনার জন্য নিজের বাড়ি ও জমির একাংশ মতিলালবাবুকে লিখে দিয়েছিলেন কালীমতিদেবীর বাবা। এই দুই তত্ত্বই মানতে নারাজ বনগাঁর অনেক মানুষই। তাঁদের দাবি মতিলালবাবুরা ইস্ট ইন্ডিয়া কোম্পানির থেকে এই এলাকার জমিদারি নিয়েছিলেন। তাঁরা তিন ভাই পৃথক ঘর তৈরি করিয়েছিলেন ছয়ঘরিয়া এলাকায়। রাখালদাস বহরমপুরের কৃষ্ণনাথ কলেজ ও স্কুল থেকে ১৯০০ সালে এনট্রান্স পাস করেন। একই বছর তিনি নরেন্দ্রনাথ মুখোপাধ্যায়ের মেয়ে কাঞ্চনমালা দেবীকে বিয়ে করেন। রাখালদাস বন্দ্যোপাধ্যায় ১৯০৩ সালে এফ.এ পাস করেন। এবং প্রেসিডেন্সি কলেজ ভর্তি হন। ১৯০৭ সালে ইতিহাসে অর্নাস ডিগ্রী লাভ করেন। ১৯১১ সালে তিনি কলকাতা বিশ্ববিদ্যালয় থেকে একই বিষয়ে এম.এ পাস করেন।
মহেঞ্জোদারো সভ্যতার সুপ্রাচীন ধংসাবশেষ আবিষ্কার তার শ্রেষ্ঠ কীর্তি। কুষান সম্রাট কণিষ্ক সম্পর্কে তিনি যে সব তথ্য আবিষ্কার করেন তা প্রামান্য বলে বিবেচিত হয়েছে। বাংলায় পাল রাজবংশ সম্পর্কিত বহু তথ্য তিনি আবিষ্কার করেন। পাহাড়পুরে খননকার্যের পরিচালক ছিলেন তিনি। মুদ্রাসম্বন্ধীয় বিষয়ে বাংলাতে প্রথম গ্রন্থ রচনা তার অন্যতম কৃতিত্ব।
তার উল্লেখনীয় কৃতিসমূহঃ ২ খণ্ডে "বাঙ্গালার ইতিহাস", "পাষাণের কথা", "শশাঙ্ক" ও "ধর্মপাল"। তিনি লেখমালানুক্রমণী নামে ভারতবর্ষের বিভিন্ন প্রান্তে প্রাপ্ত প্রস্তরখোদিত লিপির বর্ণনামূলক সংকলন গ্রন্থ সম্পাদনা করেন। এছাড়া বিভিন্ন পত্রপত্রিকায় তার বাংলা ও ইংরেজি প্রবন্ধ প্রকাশিত হয়েছে।
ন্যাশনাল জিওগ্রাফিক সোসাইটি

ন্যাশনাল জিওগ্রাফিক সোসাইটি () হচ্ছে মার্কিন যুক্তরাষ্ট্রের ওয়াশিংটন, ডি.সি.-তে অবস্থিত একটি অলাভজনক বৈজ্ঞানিক ও শিক্ষামূলক গবেষণা প্রতিষ্ঠান। এটি বিশ্বের অন্যতম বৃহৎ একটি অলাভজনক প্রতিষ্ঠান, যাঁর বৈজ্ঞানিক গবেষণা ও শিক্ষামূলক বিষয়ে কাজ করে। এটি যে-সকল বিষয়ে কাজ করে তার মধ্যে আছে, ভূগোল, প্রত্নতত্ত্ব, এবং প্রকৃতি বিজ্ঞান। এছাড়া পরিবেশগত ও ঐতিহাসিক নিদর্শনগুলো সংরক্ষণ আন্দোলন, মানব সভ্যতা ও সংস্কৃতির ওপর গবেষণা, ও বিশ্ব ইতিহাসের ওপরেও প্রতিষ্ঠানটি কাজ করে থাকে। হলুদ রংয়ের মোটা পোর্ট্রেট ফ্রেম আকৃতির চতুর্ভুজটি হচ্ছে ন্যাশনাল জিওগ্রাফিক সোসাইটির লোগো। ন্যাশনাল জিওগ্রাফিক সোসাইটির মাসিক পত্রিকার প্রচ্ছদের মার্জিনে এবং ন্যাশনাল জিওগ্রাফিক চ্যানেলের বাম পাশে এই লোগো দেখা যায়।
একদল সুশিক্ষিত, ধনী, ও ভ্রমণপিপাসু ব্যক্তির গঠিত একটি ক্লাব থেকেই ন্যাশনাল জিওগ্রাফিক সোসাইটির গোড়াপত্তন। ১৮৮৮ সালের ১৩ জানুয়ারি, ৩৩ জন অভিযাত্রী ও বিজ্ঞানী ওয়াশিংটন, ডি.সি.’র লাফায়েত স্কোয়ারে অবস্থিত কসমস ক্লাবে একত্রিত হন। সেখানে তাঁরা ভৌগোলিক জ্ঞানের বৃদ্ধি ও বিস্তারের লক্ষ্যে একটি সামাজিক সংগঠন গঠনে একমত হন। পরবর্তীকালে দুই সপ্তাহ পরে, প্রয়োজনীয় গঠনতন্ত্র ও কর্মপরিকল্পনা তৈরির পর, ২৭ জানুয়ারি ন্যাশনাল জিওগ্রাফিক সোসাইটি প্রতিষ্ঠিত হয়। গার্ডিনার গ্রিন হুবার্ডকে প্রতিষ্ঠানটির প্রথম প্রেসিডেন্ট নির্বাচিত করা হয়। পরবর্তীকালে তাঁর মৃত্যুর পর, হুবার্ডের জামাতা আলেকজান্ডার গ্রাহাম বেল ১৮৯৭ সালে সংগঠনটির প্রেসিডেন্ট হন। ১৮৯৯ সালে বেলের জামাতা গিলবার্ট হোভে গ্রোসভেনর ন্যাশনাল জিওগ্রাফিক ম্যাগাজিনের সর্বপ্রথম পূর্ণকালীন সম্পাদক নির্বাচিত হন। পরবর্তীকালে তিনি ১৯৫৪ সাল পর্যন্ত টানা ৫৫ বছর এই পদে অধিষ্ঠিত থাকেন। সেই সময় থেকেই গ্রোসভেনর পরিবার এই সংগঠনের ওপর গুরুত্বপূর্ণ প্রভাব রেখে চলেছে।
বিদায় হজ্জের ভাষণ

বিদায় হজের ভাষণ (, "খুতবাতুল বিদা") — যা মুহাম্মদের শেষ ভাষণ বা শেষ খুতবা নামেও পরিচিত — ছিল একটি ধর্মীয় ভাষণ, যা ইসলামের নবী মুহাম্মদ প্রদান করেন হিজরি ১০ সালের জিলহজ মাসের ৯ তারিখ, শুক্রবার (৬ মার্চ ৬৩২ খ্রিস্টাব্দে) হজ পালনের সময় আরাফাত পাহাড়ের উরানাহ উপত্যকায়।
মুহাম্মদ আল-বুখারি তাঁর "সহিহ আল-বুখারি" গ্রন্থে এই ভাষণের উল্লেখ করেছেন এবং এর কিছু অংশ উদ্ধৃত করেছেন। এর অংশবিশেষ "সহিহ মুসলিম" এবং "সুনান আবু দাউদ" গ্রন্থেও পাওয়া যায়।
বিশ্বাস করা হয়, এই ভাষণের সময় কুরআনের নম্বর আয়াত, “আজ আমি তোমাদের জন্য তোমাদের দ্বীনকে পূর্ণাঙ্গ করলাম,” পাঠ করা হয়েছিল। এই আয়াতটিকে কুরআনের সমাপ্তি সূচক আয়াত হিসেবে গণ্য করা হয়।
এই ভাষণের একাধিক রূপ এবং ইংরেজি অনুবাদ প্রকাশিত হয়েছে। ভাষণটি মূলত মুসলমানদের প্রতি কিছু সাধারণ উপদেশ নিয়ে গঠিত, যাতে আল্লাহর আদেশ অনুসরণ এবং মুহাম্মদের "সুন্নাহ" মেনে চলার নির্দেশনা দেওয়া হয়েছে।
"সহিহ মুসলিম", "সুনান আবু দাউদ" এবং "সুনান ইবন মাজাহ" গ্রন্থসমূহে জাবির ইবন আবদুল্লাহ বিদায় হজে মুহাম্মদের উপস্থিতি এবং তাঁর ভাষণের বিবরণ প্রদান করেছেন।
আল-জাহিয তাঁর "কিতাব আল-বায়ান ওয়াত-তাবইয়িন" গ্রন্থে বিদায় হজের ভাষণের নিম্নোক্ত পাঠ উপস্থাপন করেছেন, যা ইমাম আহমদের "মুসনাদ" (হাদিস নং ১৯৭৭৪)-এও বর্ণিত হয়েছে এবং নুহ হা মিম কেলার কর্তৃক অনূদিত ও ব্যাখ্যাকৃত।
শাক্য বংশ

শাক্য বংশ, প্রাচীনকালের একটি গোত্র। সূর্যবংশীয় রাজা ইক্ষ্বাকুর বংশধরেরা শাক্য বংশের প্রবর্তন করেন।
পূর্বে পাক-ভারত উপমহাদেশ "জম্বু দ্বীপ" নামে পরিচিত। জম্বু দ্বীপের অর্ন্তগত কোশল রাজ্যে ইক্ষ্বাকু নামে সূর্যবংশীয় রাজার ৪ পুত্র ও ৫ কন্যাকে তাদের বিমাতার কারণে বনবাসে পাঠিয়ে দেন। তখন বোধিসত্ত্ব "কপিল" নামে পরিচিত ছিলেন এবং তিনি হিমালয়ের সানুদেশে এক পদ্মসরোবরের তীরে শাক/শাল বনে পর্ণকুটির নির্মাণ করে বাস করছিলেন। তিনি ভূতত্ত্বে পারদর্শী ছিলেন বলে ভুমিভাগের দোষ-গুণ জানতেন। নগর প্রতিষ্ঠার জন্য রাজকুমারদের সাথে দেখা হলে তিনি তাদের প্রতি কৃপাবশত পর্ণকুটিরের স্থানে নগর প্রতিষ্ঠা করেন এবং এর নাম দেন কপিলাবস্তু, আর শাল/শক্য বনে নগর পত্তন করেছিলেন বলেই তাদের শাক্য বংশ বলা হয়।
নগর প্রতিষ্ঠার পর রাজকুমারগণ তাদের বংশ রক্ষার্থে বিবাহের উদ্যোগ নিতে গিয়ে সমকুলীন কাউকে পাচ্ছিলেন না। অন্য বংশের কাউকে বিবাহ করলে তাদের মাতার কিংবা পিতার বংশের অপমান হবে বিধায় তারা জ্যেষ্ঠা ভগ্নিকে মাতৃস্থানে প্রতিষ্ঠিত করে চার ভাই, বাকি চার বোনকে বিয়ে করেন। ক্রমে পুত্র-কন্যা হয়ে তাদের বংশ বৃদ্ধি হতে লাগলো। রাজা ইক্ষ্বাকু নিজ পুত্রদের এই কাহিনী শুনে বলেছিলেন কুমারগণ বাস্তবিক অর্থেই শক্য অর্থাৎ সামর্থ্যসম্পন্ন। এই শক্য শব্দ হতে শাক্য বংশের নামকরণ হয়।
সূর্যবংশীয় রাজা ইক্ষাকুর বংশধরেরা শাক্য বংশের প্রবর্তন করেন। শাক্য বংশীয় রাজা শুদ্ধোধন ও মায়াদেবীর সিদ্ধার্থ পরবর্তী জীবনে সিদ্ধি লাভ করে বুদ্ধ নামে পরিচিত হন। তার গোত্রীয় নাম ছিলো গৌতম। এই কারণে ইতিহাসে তিনি গৌতম বুদ্ধ নামে পরিচিত ছিলেন। গৌতম ২৯ বছর বয়সে রোগ, জ্বরা, ব্যাধি থেকে মুক্তির পথ খুঁজতে গৃহত্যাগ করেন যা মহাভিনিষ্ক্রমণ নামে পরিচিত। গৌতম বুদ্ধ বৌদ্ধধর্মের স্রষ্টা এবং প্রবর্তক।
২০০৮ গ্রীষ্মকালীন অলিম্পিকে জুডো – পুরুষদের ৯০ কেজি

২০০৮ গ্রীষ্মকালীন অলিম্পিকে জুডোতে পুরুষদের ৯০কেজি বিভাগের প্রতিযোগিতা অনুষ্ঠিত হয় ১৩ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
পুরুষদের জুডো ওজন শ্রেণীর এই বিভাগ তৃতীয় সর্বোচ্চ ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৯০কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
যে সকল জুডোকা পূর্ববর্তী রাউন্ডে চার সেমিফাইনালিস্টের কোনো একজনের কাছে পরাজিত হয়েছে তারা রেপোশে রাউন্ডে অংশ নিতে পারে। এই রাউন্ডে ব্রোঞ্জ পদকদুটি কারা পাবে তা নির্ধারিত হয়।
হোভানিজ দাভতিয়ান

হোভানিজ দাভতিয়ান (জন্ম ২৫শে নভেম্বর, ১৯৮৩) একজন আর্মেনীয় জুডোকা। তিনি ৬০কেজি বিভাগে প্রতিদ্বন্দ্বিতা করেন। তিনি তার ওজনশ্রেণীর অন্যান্য প্রতিযোগীদের তুলনায় যথেষ্ট লম্বা।
বহির্জাগতিক ভাষা

বহির্জাগতিক ভাষা বলতে সেই সব কাল্পনিক ভাষাকে বোঝানো হয় যেগুলি কোনও বহির্জাগতিক জীব তার কথ্য ভাষা রূপে ব্যবহার করে থাকে। এই ধরনের কাল্পনিক ভাষার অধ্যয়নকে বহির্জাগতিক ভাষাবিজ্ঞান ( xenolinguistics বা exolinguistics) নামকরণ করেছেন এবং বিজ্ঞান কল্পকাহিনীর ব্যবহারের মধ্য দিয়ে এটি এর রাস্তা খুঁজে পেয়েছে।
১৯৮৬ সালে ইংরেজি "জিনোলিংগোইস্টিকস" নামটি প্রথম ব্যবহার করেছিলেন "শিলা ফিঞ্চ" তার একটি বিজ্ঞান কল্পকাহিনী "ট্রায়াড" উপন্যাসে।
প্রজন্মের বিজ্ঞান কল্পকাহিনীর লেখকরা বহির্জাগতিক ভাষা নিয়ে অনেক সমস্যার সম্মুখীন হয়েছেন। কেউ কেউ তাঁদের কল্পকাহিনীর চরিত্রের জন্য কৃত্রিম ভাষা তৈরি করেছেন, আবার অন্যান্যারা এই সমস্যাটি সমাধান করেছেন এক ধরনের বিশেষ সার্বজনীন অনুবাদকের সাহায্যে অথবা অন্যান্য কল্পনাপ্রসূত প্রযুক্তি মাধ্যমে।
জো উইন্টার

জো উইন্টার () একজন ব্রিটিশ শিক্ষাবিদ এবং কবি। তিনি কবি রবীন্দ্রনাথ ঠাকুর এবং জীবনানন্দ দাশের কবিতা ইংরেজি ভাষায় অনুবাদ করার জন্য বিখ্যাত।
তিনি ১৯৪৩ সালে লন্ডনে জন্ম গ্রহণ করেন এবং তার শিক্ষা লাভের প্রতিষ্ঠানগুলোর মধ্যে একটি হচ্ছে এক্সিটার কলেজ, অক্সফোর্ড। তিনি ১৯৬৭ থেকে ১৯৯৪ সাল পর্যন্ত লন্ডনের একটি মাধ্যমিক বিদ্যালয়ে ইংরেজি শিক্ষকতা করেন। অবসর গ্রহণের আগের দিকে, তিনি ১৯৯০ দশকের মাঝামাঝিভাগে ভারতবর্ষে আসেন এবং সেখানে ২০০৬ সাল পর্যন্ত কলকাতা শহরে বসবাস করেন। পরে তিনি লন্ডনে পুনর্বাসন করেন। এই সময় তিনি বাংলা ভাষা শিখেন এবং বাংলা সাহিত্যের কাজ গুলো ইংরেজি ভাষায় অনুবাদ করেন। তার অনুবাদ প্রাঞ্জল এবং একই সঙ্গে তা মূলের প্রতি অনুগত ও সুললিত। যখন তিনি কলকাতায় ছিলেন, তখন তিনি নিয়মিত দ্য স্টেটসম্যান সংবাদপত্রে লিখতেন। এখন তিনি সাসেক্সের আরডিংলি কলেজে শিক্ষকতা করেন।
জো উইন্টার ১৯৬২ খ্রিষ্টাব্দে কবিতা লিখতে শুরু করেন। ১৯৭২ খ্রিষ্টাব্দে তার লেখা "এ মিরাকল" কাব্যগ্রন্থটি প্রকাশিত হয়। কবিতা ছাড়াও তিনি সাহিত্য বিষয়ক নিবন্ধ এবং প্রবন্ধ‌‌‌‍ রচনা করেছেন। তিনি এগারো পর্বের একটি কাব্যগ্রন্থ, একটি আত্নজীবনী এবং স্কুলের বাচ্চাদের জন্য একটি কবিতার বই সম্পূর্ণ করেছেন। ১৯৯৪ খ্রিষ্টাব্দে ভারতে আগমনের পর তিনি "হিন্দি গান" গ্রন্থটি প্রকাশ করেন। পরবর্তী বৎসর তিনি প্রকাশ করেন "নাইট আউট", "মেডিটেশান" এবং "বার্থ অব স্প্রিং"। একই বৎসর "পেইজ টর্ন আউট ফ্রম এ ডায়েরী" প্রচ্ছদনামে একটি কাব্যগ্রন্থ প্রকাশ করেন। ১৯৯৬ খ্রিষ্টাব্দে প্রকাশিত হয় "দি গ্রীণ বক্স"। আরেকটি কবিতা সংকলন "১৯৮৪" প্রকাশিত হয় ১৯৯৭ খ্রিষ্টাব্দে। তিনি সাহিত্য বিষয়ক কিছু প্রবন্ধ-নিবন্ধের একটি সংকলন প্রকাশ করেন ১৯৯৬ খ্রিষ্টাব্দে যার প্রচ্ছদনাম "ইন ডিফেন্স পৌয়েট্রি"। ২০০০-এ প্রকাশিত হয় প্রবন্ধ গ্রন্থ "টু ডু উইথ ফ্রিডম"। 
কোলকাতায় অবস্থানকালে তিনি বেশ কিছু কবিতা রচনা করেন যা "ক্যালকাটা পৌয়েমস্‌" নামে আখ্যায়িত। এগুলো "গেস্ট এন্ড হোস্ট" প্রচ্ছদনামে প্রকাশিত হয়েছে কোলকাতা থেকেই।
জো উইন্টার রবীন্দ্রনাথের গীতাঞ্জলি এবং জীবনানন্দ দাশের রূপসী বাংলা কাব্যগ্রন্থদ্বয় ইংরেজি ভাষায় অনুবাদ করেছেন। এছাড়া তিনি জীবনানন্দের ৪০টি কবিতার একটি অনুপম অনুবাদ সংকলন প্রকাশ করেছেন যার প্রচ্ছদ নাম দিয়েছেন "আ নেইকেড লৌনলি হ্যান্ড"।
মিনি বিগ ব্যাংগ পরীক্ষা (২০১০)

মিনি বিগ ব্যাংগ পরীক্ষা (২০১০) জগতের উৎপত্তি নিয়ে আয়োজিত এক বিশাল বৈজ্ঞানিক পরীক্ষা যার উদ্দেশ্য ছিল জগৎ সৃষ্টির বিগ ব্যাংগ তথা "মহাবিস্ফোরণ" তত্ত্ব যাচাই করা। এই তত্ত্ব অনুসারে প্রায় ১৩.৭ বিলিয়ন বৎসর পূর্বে একটি মহাবিস্ফোরণের মাধ্যমে জগতের সৃষ্টি হয়েছিল। বিগ ব্যাংগ বা মহাবিস্ফোরণের অব্যবহিত পরে জগৎ ঠিক যে অবস্থায় ছিল অনুরূপ একটি অবস্থা কৃত্রিমভাবে সৃষ্টি করাই এই পরীক্ষার মূল লক্ষ্য। পরীক্ষাটি ২০১০ খ্রিষ্টাব্দের ৭ নভেম্বর তারিখে সংঘটিত হয়। বিশ্বের ৩০টি দেশের ১০০টি প্রতিষ্ঠানের এক হাজার পদার্থ বিজ্ঞানী সম্মিলিত ভাবে এই পরীক্ষার আয়োজনে অংশ গ্রহণ করে। ফ্রান্স এবং সুইজারল্যান্ড সীমান্তে, জেনিভা শহরের অদূরে মাটির ৩২৮ ফুট (গড়ে ১০০ মিটার) নিচে স্থাপিত লার্জ হেইড্রন কোলাইডার নামে পরিচিত বৃহদাকার একটি যন্ত্র ব্যবহার করে প্রায় আলোর গতিতে ধাবমান আয়নপ্রবাহের মধ্যে সংঘর্ষ ঘটানো হয়েছে। কার্যত এটি একটি কৃত্রিম মহাবিস্ফোরণ। এই পরীক্ষায় সীসার পরমাণু থেকে ইলেক্ট্রন অপসারণপূর্ব্বক উদ্ভূত সীসার "আয়ন" ব্যবহার করা হয়েছে। আয়নসমূহের মধ্যকার সংঘর্ষের ফলে যে উত্তাপ সৃষ্টি হয়েছে তার তাপমাত্রা সূর্যের কেন্দ্রস্থলের চেয়ে ১ মিলিয়ন গুণ বেশি। এই তাপমাত্রায় পরমাণুন ক্নেদ্র অবস্থিত প্রোটন এবং নিউট্রন বিগলিত হয়ে পড়বে বলে ধারণা করা হয়। ধারণা করা হয় এই বিগলিত কণা দুটির সমন্বয়ে তৈরী হবে "কোয়ার্ক গ্লুয়োন প্লাজমা" যা কি-না বিগ ব্যাংগের ঠিক পরে উদ্ভূত হয়ে থাকবে।
এই পরীক্ষায় ব্যবহৃত লার্জ হেইড্রন কোলাইডার (ইংরেজি ভাষায়: Large Hadron Collider) অদ্যাবধি পৃথিবীর বৃহত্তম এবং সবচেয়ে শক্তিশালী "কণা ত্বরক" বা particle accelerator । এটি উদ্ভাবন করেছে ইউরোপের বিজ্ঞান সংস্থা ইউরোপিয়ান অর্গানাইজেশন ফর নিউক্লিয়ার রিসার্চ, সংক্ষেপে "সার্ন" (ইংরেজি ভাষায়: CERN)। এর অবস্থান ফ্রান্স এবং সুইজারল্যান্ড সীমান্তে, জেনিভা শহরের অদূরে মাটির ৩২৮ ফুট (গড়ে ১০০ মিটার) গভীরে ২৭ কিলোমিটার দীর্ঘ একটি উপবৃত্তাকার সুড়ঙ্গের অভ্যন্তরে। ৯ টেরা ইলেকট্রন ভোল্টের প্রোটন সমৃদ্ধ রশ্মির মুখোমুখি সংঘর্ষ ঘটানোর জন্য এটা তৈরি করা হয়েছে। এ ধরনের সংঘর্ষ ঘটানোর মূল উদ্দেশ্য জগৎ সৃষ্টির প্রকৃত রহস্য উন্মোচন করা। ২০০৭ খ্রিষ্টাব্দের ১০ই সেপ্টেম্বর প্রথমবারের মত পুরো লার্জ হেইড্রন কোলাইডারে প্রোটন রশ্মি প্রবাহ চালনা করা হয়। এর আগে ৮-১১ই আগস্টের মধ্যে এতে প্রাথমিক কণা রশ্মি ঢোকানো হয়, তাপমাত্রা ধীরে ধীরে ১.৯ কেলভিনে (-২৭১.২৫° সেলসিয়াস) নামিয়ে আনা হয়। এর মধ্যে আনুষ্ঠানিকভাবে প্রথম উচ্চশক্তির সংঘর্ষ ঘটানো হবে ২১শে অক্টোবর। তাই ২১শে অক্টোবরকেই এর উদ্বোধন দিবস আখ্যায়িত করা হয়েছে।
শুরু থেকে লার্জ হেইড্রন কোলাইডার প্রোটন-প্রোটন সংঘর্ষ ঘটানো হয়ে আসছে। কিন্তু ৭ নভেম্বর ২০১০ তারিখের পরীক্ষায় প্রোটনের পরিবর্তে সীসার আয়ন ব্যবহার করা হয়েছে। এতে উৎপন্ন হয়েছে ঘনীভূত অগ্নিগোলকের যাদের তাপমাত্রা ১০ ট্রিলিয়ন সেলসিয়াসের বেশি। অগ্নি গোলকগুলোকে বলা হয় "কোয়ার্ক গ্লুয়োন প্লাজমা"। এগুলো পরীক্ষার মাধ্যমে পদার্থ বিজ্ঞানীরা জানতে পারবেন বিগ ব্যাংগের অব্যবহিত পরে জগতের অবস্থা কীরূপ ছিল।
সর্পদংশন

সর্পদংশন () হচ্ছে একপ্রকার আঘাতগ্রস্ততা, যা সাপের কামড়ের মাধ্যমে হয়ে থাকে। বেশিরভাগ ক্ষেত্রে এই আঘাতটি সংঘটিত হয় প্রাণীটির বিষদাঁতের কামড়ের ফলে শরীরে বিষ প্রবেশের () মাধ্যমে। সাপের বেশিরভাগ প্রজাতি নির্বিষ এবং সাধারণত তারা শিকার করে শিকারকে চারপাশ দিয়ে চাপ প্রয়োগের মাধ্যমে। তুলনামূলক অল্প সংখ্যক সাপই বিষপ্রয়োগের মাধ্যমে শিকারকে হত্যা করে। গড়ে পৃথিবীতে সাপের ৩,০০০ প্রজাতি পাওয়া যায়, যার মধ্যে মাত্র ১৫ শতাংশের দংশন মানুষের জন্য বিপজ্জনক। অ্যান্টার্কটিকা ব্যতীত পৃথিবীর সকল স্থানেই বিষধর সাপের দেখা মিলে। সাপ সাধারণত শিকারের জন্যই দংশন করে, কিন্তু কিছু ক্ষেত্রে নিজেকে হুমকির সম্মুখীন মনে করলে ক্ষতিসাধন এড়াতেও তারা দংশন করে। যেহেতু একই সাপ দেখতে বিভিন্ন রকম হতে পারে, তাই নির্দিষ্ট কোনো প্রজাতি নির্ণয় করা কষ্টসাধ্য। এজন্য সঠিক চিকিৎসা পেতে অবশ্যই পেশাদার চিকিৎসকের শরণাপন্ন হওয়া উচিত।
সর্পদংশনের ফলাফল বিভিন্ন বিষয়ের ওপর নির্ভর করে। যেমন: সাপটির প্রজাতি, শরীরের কোন স্থানে কামড় দেওয়া হয়েছে, কতোটুকু বিষ প্রবেশ করানো হয়েছে, এবং যাকে কামড় দেওয়া হয়েছে তার স্বাস্থ্যগত অবস্থা। আতঙ্কগ্রস্ত বোধ করা সর্পদংশনের পর হওয়া একটি সাধারণ অনুভূতি। অটোমেটিক নার্ভাস সিস্টেমের দ্বারা নিয়ন্ত্রিত এই অনুভূতি সর্পদংশনের পর বিভিন্ন রকম আচরণের প্রকাশ ঘটাতে পারে। যেমন: ট্রাইকার্ডিয়া (বুক ধুকধুক করা), ও নসিয়া। নির্বিষ সাপের দংশনে আঘাতগ্রস্ত হওয়া স্বাভাবিক। সাপের দাঁতের দ্বারা সৃষ্ট ক্ষত জীবাণু সংক্রমণের সৃষ্টি করতে পারে। এছাড়া কামড়ের মাধ্যমে অ্যানাফাইলেকটিক বিক্রিয়ার সৃষ্টিও হতে পারে যা গুরুতর আকার ধারণ করতে পারে। সর্পদংশন পরবর্তী প্রাথমিক চিকিৎসা সাপের বিস্তৃতি অঞ্চল ও সাপের প্রজাতির ওপর নির্ভর করে। সেজন্য এক প্রজাতি সাপের জন্য কার্যকর প্রাথমিক চিকিৎসা অপর প্রজাতির জন্য কার্যকর নাও হতে পারে।
সর্পদংশনের ফলে ক্ষতিগ্রস্ততার হার ভৌগোলিক অঞ্চল অনুসারে পরিবর্তিত হয়। ইউরোপ ও উত্তর আমেরিকায় সর্পদংশনে মৃত্যুর হার খুবই কম, কিন্তু বিশ্বের অনেক স্থানে এই শারীরিক ক্ষতি ও মৃত্যুর একটি অন্যতম কারণ। বিশেষ করে গ্রামীণ অঞ্চলে, যেখানে চিকিৎসাসুবিধা শহরাঞ্চলের তুলনায় অপ্রতুল। বিশ্বের মধ্যে দক্ষিণ এশিয়া, দক্ষিণ-পূর্ব এশিয়া, ও সাহারা-নিম্ন আফ্রিকায় সবচেয়ে বেশি পরিমাণ সর্পদংশনের প্রতিবেদন পাওয়া যায়। এছাড়া নিওট্রপিক, বিষুবীয়, এবং নাতিশীতোষ্ণ অঞ্চলগুলোতেও প্রচুর পরিমাণ সর্পদংশনের ঘটনা ঘটে থাকে। প্রতি বছর হাজারে দশজন মানুষ সর্পদংশনের কবলে পড়ে প্রাণ হারান। বিশেষজ্ঞরা সর্পদংশনের ঝুঁকি কমাতে বিশেষ ধরনের জুতা ও সাপের প্রাদুর্ভাব আছে এমন অঞ্চল এড়িয়ে চলার পরামর্শ দেন।
আলিপুরদুয়ার লোকসভা কেন্দ্র

আলিপুরদুয়ার লোকসভা কেন্দ্র ভারতের ৫৪৩টি সংসদীয় নির্বাচনী এলাকার মধ্যে একটি । পশ্চিমবঙ্গের আলিপুরদুয়ার কেন্দ্রিক কেন্দ্র । ২ নং আলিপুরদুয়ার লোকসভা কেন্দ্রের পাঁচটি বিধানসভা এলাকা আলিপুরদুয়ার জেলায়, একটি অংশ কোচবিহার জেলায় এবং একটি অংশ জলপাইগুড়ি জেলায় । আসনটি তফসিলি উপজাতিদের জন্য সংরক্ষিত ।ত।
 
২০০৯ সালের পূর্ববর্তী নির্বাচনসমূহের ফলাফল নিচে প্রদত্ত হল:
পূর্বে আলিপুরদুয়ার লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
সীমানা পুনর্নির্ধারণ কমিশনের অধ্যাদেশ অনুযায়ী পুনর্নির্ধারিত সীমানায় তফসিলি উপজাতি প্রার্থীদের জন্য সংরক্ষিত পশ্চিমবঙ্গের ২ নং লোকসভা কেন্দ্র আলিপুরদুয়ারের অন্তর্গত বর্তমান বিধানসভা কেন্দ্রগুলি হল:
কাঁথি লোকসভা কেন্দ্র

কাঁথি লোকসভা কেন্দ্র ভারতীয় প্রজাতন্ত্রের ৫৪৩টি লোকসভা (সংসদীয়) কেন্দ্রের অন্যতম। এই কেন্দ্রটি পশ্চিমবঙ্গের কাঁথিতে অবস্থিত। ৩১ নং কাঁথি লোকসভা কেন্দ্রের সাতটি বিধানসভা কেন্দ্রই পূর্ব মেদিনীপুর জেলায়।
২০০৯ সালের পূর্ববর্তী নির্বাচনসমূহের ফলাফল:
পূর্বে কাঁথি লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
সীমানা পুনর্নির্ধারণ কমিশনের অধ্যাদেশ অনুযায়ী পুনর্নির্ধারিত সীমানায় তফসিলি উপজাতি প্রার্থীদের জন্য সংরক্ষিত পশ্চিমবঙ্গের ৩১ নং লোকসভা কেন্দ্র কাঁথির অন্তর্গত বর্তমান বিধানসভা কেন্দ্রগুলি হল:
অনুবাদে হ্যারি পটার

ব্রিটিশ লেখিকা জে. কে. রাউলিং রচিত হ্যারি পটার উপন্যাস সিরিজ ইতিহাসের সর্বাধিক পঠিত শিশুসাহিত্য এ পরিণত হয়েছে। বিভিন্ন দেশে বিভিন্ন বয়সী পাঠকেরা এর পাঠক। ২০১১ সালের এপ্রিল মাস পর্যন্ত বইগুলোর ৪৫০ মিলিয়ন কপিরও বেশি বিক্রিত হয়েছে এবং প্রায় ৬৪টি ভাষায় অনূদিত হয়েছে। তবে ব্রাজিলীয় পর্তুগিজ এবং সিম্পলিফাইড চাইনিজ ভাষার অনুবাদগুলোও যদি ধরা হয়, তাহলে বলা যায় বইগুলো কমপক্ষে ৬৭টি ভাষাতে অনুবাদ হয়েছে। (আমেরিকান ইংরেজি সংস্করণ ছাড়াই।)
যদি কোন প্রকাশক বইগুলোকে অন্য কোন ভাষায় বৈধভাবে অনুবাদ করতে চায় তাহলে তাকে সর্বপ্রথম লেখিকার এজেন্ট দ্য ক্রিস্টোফার লিটল লিটারারি এজেন্সির সাথে যোগাযোগ করার মাধ্যমে একটি চুক্তি সই করতে হয়। জেকে রাউলিংয়ের ওয়েবসাইটে বৈধ প্রকাশকদের একটি তালিকা রয়েছে। প্রকাশকরা অনুবাদক নির্বাচন করে।
বইগুলো অফিসিয়ালভাবে ইংরেজিতে প্রকাশিত হওয়ার আগে অনুবাদকদের দেওয়া হয় না। তাই, বইগুলোর ইংরেজি সংস্করণ প্রকাশিত হওয়ার পরই তারা অনুবাদ শুরু করতে পারেন। ফলে অনূদিত বইগুলো পাঠকের হাতে পৌঁছতে কয়েক মাস সময় লাগে। এই কারণেই বইগুলোর ইংরেজি সংস্করণগুলোর বিক্রির হার অ-ইংরেজি ভাষাভাষী দেশগুলোতেও বেশি। এভাবে সিরিজের পঞ্চম বইটির ইংরেজি সংস্করণ প্রথমবারের মত ফ্রান্সে সর্বাধিক বিক্রিত ইংরেজি ভাষার বইয়ের রেকর্ড করে। এইসব কারণেই বিভিন্ন দেশে বইগুলোর অবৈধ অনুবাদ এবং নকল সংস্করণ প্রকাশিত হয়েছে।
হ্যারি পটারের বইগুলো প্রকৃত ব্রিটিশ ইংরেজি ভার্সন যুক্তরাজ্যে ব্লুমসবারি প্রকাশ করে। নিম্নোক্ত ভাষাসমূহে বইগুলোর অনুমোদিত অনুবাদ হয়েছে:
জলপাইগুড়ি লোকসভা কেন্দ্র

জলপাইগুড়ি লোকসভা কেন্দ্র ভারতীয় প্রজাতন্ত্রের ৫৪৩টি লোকসভা (সংসদীয়) কেন্দ্রের একটি। কেন্দ্রটি পশ্চিমবঙ্গের জলপাইগুড়িতে অবস্থিত। ৩ নম্বর জলপাইগুড়ি লোকসভা কেন্দ্রের ছয়টি বিধানসভা কেন্দ্র জলপাইগুড়ি জেলায়, একটি বিধানসভা কেন্দ্র কোচবিহার জেলায় । নির্বাচনী এলাকাটি ২০০৯ সাল থেকে তফসিলি জাতি এর জন্য সংরক্ষিত রয়েছে।
২০০৯ সালের পূর্ববর্তী নির্বাচনসমূহের ফলাফল:
পূর্বে জলপাইগুড়ি লোকসভা কেন্দ্র পশ্চিমবঙ্গ বিধানসভার নিম্নলিখিত কেন্দ্রগুলি নিয়ে গঠিত ছিল:
সীমানা পুনর্নির্ধারণ কমিশনের অধ্যাদেশ অনুযায়ী পুনর্নির্ধারিত সীমানায় তফসিলি জাতি প্রার্থীদের জন্য সংরক্ষিত পশ্চিমবঙ্গের ৩ নং লোকসভা কেন্দ্র জলপাইগুড়ির অন্তর্গত বর্তমান বিধানসভা কেন্দ্রগুলি হল:
মৌলানা আজাদ কলেজ

মৌলানা আজাদ কলেজ (পূর্বনাম ইসলামিয়া কলেজ) মধ্য কলকাতায় অবস্থিত একটি সরকারি কলেজ। কলেজটি কলকাতা বিশ্ববিদ্যালয়ের অধিভুক্ত।
শেরে বাংলা এ.কে. ফজলুল হকের উদ্যোগে ১৯২৬ সালের ৯ ডিসেম্বর বাংলার গভর্নর ভিক্টর বুলওয়ার-লিটন, লিটন এর ২য় আর্ল "ইসলামিয়া কলেজ" নামে এটি নির্মাণ করেন। বিশিষ্ট মুসলিম ব্যক্তিত্ব হাজি মহম্মদ মহসিন কিদোয়াই কলেজ ক্যাম্পাসের জমি দান করেছিলেন। এ শিক্ষা প্রতিষ্ঠান নির্মাণের উদ্দেশ্য ছিল কলকাতা তথা পূর্ব বাংলার মুসলমানদের শিক্ষাগত উন্নতি সাধন। আজও এই কলেজের ছাত্রদের একটি বড়ো অংশ কলকাতার উর্দুভাষী ও বাঙালি মুসলমানেরা। যদিও বর্তমানে কলেজটি সকল সম্প্রদায়ের জন্য উন্মুক্ত এবং বাঙালি হিন্দু ছাত্ররাও কলেজের ছাত্র সংখ্যার একটি গুরুত্বপূর্ণ অংশ।
স্বাধীনতার পর পশ্চিমবঙ্গ সরকার কলেজটির নাম পরিবর্তন করে "সেন্ট্রাল ক্যালকাটা কলেজ" রাখেন। পরে ১৯৬০ সালে ভারতের প্রথম শিক্ষামন্ত্রী মৌলানা আজাদের নামানুসারে কলেজের বর্তমান নাম রাখা হয়।
এই কলেজে প্রাণিবিজ্ঞানসহ বিভিন্ন বিষয়ে স্নাতক ও স্নাতকোত্তর করার সুযোগ রয়েছে।
আইন-ই-আকবরি

আইন-ই-আকবরি (ফার্সি: آئینِ اکبری) খ্রিষ্টীয় ষোড়শ শতাব্দীতে রচিত মুঘল সম্রাট আকবরের প্রশাসনের বিস্তারিত বর্ণনাসমৃদ্ধ একটি নথি। এই গ্রন্থের রচয়িতা ছিলেন আকবরের প্রধানমন্ত্রী আবুল ফজল ইবন মুবারক। এটি আবুল ফজল রচিত গ্রন্থ 'আকবরনামা"র তৃতীয় তথা বিস্তারিত শেষ খণ্ড। "আইন-ই-আকবরি" তিন ভাগে বিভক্ত।
"আইন-ই-আকবরি" নথিটি ছিল আকবরের সাম্রাজ্যের "আইন" অর্থাৎ প্রশাসনিক তথ্যপুস্তক ও রাজস্ব পরিসংখ্যানের হিসাবনিকাশ। ১৫৯০ সালে লিখিত এই গ্রন্থে সেযুগের হিন্দু সম্প্রদায়ের ধর্মবিশ্বাস ও ধর্মাচরণ সম্পর্কেও নানা তথ্য জানা যায়।
"আইন-ই-আকবরি" পাঁচটি ভাগে বিভক্ত। প্রথম ভাগে রয়েছে সম্রাটের গৃহস্থালীর বিবরণী; দ্বিতীয় ভাগে রয়েছে সম্রাটের সেবক, সেনাবাহিনী ও রাজকর্মচারীদের কথা; তৃতীয় ভাগে রয়েছে সাম্রাজ্যের প্রশাসন, বিচারবিভাগীয় নির্দেশিকা ও কার্যনির্বাহী দপ্তরগুলির বর্ণনা; চতুর্থ ভাগে রয়েছে হিন্দু দর্শন, বিজ্ঞান, সামাজিক রীতিনীতি ও সাহিত্য সংক্রান্ত তথ্যাবলি; পঞ্চম ভাগে রয়েছে আকবরের বচনাবলি এবং লেখকের সংক্ষিপ্ত বংশাবলি তথ্য ও জীবনী।
আইন-ই-আকবরি ফার্সি ভাষায় রচিত, যা ইংরেজিতে ৩ খণ্ডে ভাগ করা হয়। প্রথম খন্ডটি হেনরিক ব্লকমান অনুবাদ করেন, যেখানে সম্রাটের গৃহস্থালীর বিবরণী এবং সেবক, সেনাবাহিনী ও রাজকর্মচারীদের কথা উল্লেখ করা হয়েছে। দ্বিতীয় ও তৃতীয় খন্ডটি কর্নেল হেনরি সুলিভান জাররেট অনুবাদ করেন, যেখানে রয়েছে সাম্রাজ্যের প্রশাসন, বিচারবিভাগীয় নির্দেশিকা ও কার্যনির্বাহী দপ্তরগুলির বর্ণনা; হিন্দু দর্শন, বিজ্ঞান, সামাজিক রীতিনীতি ও সাহিত্য সংক্রান্ত তথ্যাবলি; ও পরিশেষে সম্রাট আকবরের রচনাবলি। এটি কলকাতা এসিয়াটিক সোসাইটি প্রকাশ করে।
বিষধর সাপ

বিষধর সাপ হচ্ছে এক প্রকার সাপ যারা শিকার ও আত্মরক্ষার জন্য তাদের শরীরে উৎপন্ন প্রক্রিয়াকৃত লালা বা সর্পবিষ ব্যবহার করে। এই বিষপ্রয়োগের জন্য তাদের বিশেষভাবে তৈরি এক জোড়া দাঁতও থাকে যা বিষদাঁত নামে পরিচিত। এছাড়া কিছু কিছু সাপ তাদের চোয়ালের মাধ্যমে বিষ ছুঁড়েও মারতে পারে।
সাপের বিভিন্ন পরিবারের মধ্যেই বিষধর সাপের অস্তিত্ব আছে। শ্রেণিবিন্যাসের কোনো নির্দিষ্ট ধাপ বিষধর সাপদের জন্য নির্দিষ্ট নয়। এটার অর্থ এই যে বিবর্তনের ধারায় বিভিন্ন রকম সাপের মাঝে বিষ উৎপন্ন হয়েছে। কয়েকটি জাতের গিরগিটির মাঝেও বিষের উপস্থিতি দেখা যায়, যা মূলত লালা।
অনেক ধরনের সাপ, যেমন: বোয়া এবং অজগর গোত্রীয় সাপগুলো বিষধর নাও হতে পারে, কিন্তু তাদের দংশন বা কামড়ের ফলে চিকিৎসীয় সেবার প্রয়োজন হতে পারে। কারণ তাদের দাঁত তীক্ষ্ণ ও ধারালো, এবং মুখের ব্যাকটেরিয়ার সংস্পর্শে আক্রান্ত ক্ষতে সংক্রমণ হবার সম্ভাবনা থাকে।
এখন পর্যন্ত সাপের প্রায় ৬০০টি প্রজাতিকে বিষধর হিসেবে শনাক্ত করা গেছে, যা সম্পূর্ণ সাপের প্রজাতির চার ভাগের এক ভাগ। নিচের পরিবারভুক্ত সাপগুলোকে মূলত বিষধর ও আক্রমণাত্মক ধরা হয়। এ পরিবারভুক্ত সাপগুলোই সচরাচর মারাত্মক বিষাক্ত দংশন করার ক্ষমতা রাখে।
ক্যাম্পাস রেডিও

ক্যাম্পাস রেডিও (কলেজ রেডিও, বিশ্ববিদ্যালয় রেডিও অথবা ছাত্র রেডিও হিসেবেও পরিচিত) এক ধরনের রেডিও স্টেশন যা একটি কলেজ, বিশ্ববিদ্যালয় অথবা অন্যান্য শিক্ষা প্রতিষ্ঠানের ছাত্রগণের দ্বারা পরিচালিত হয়।
সম্প্রতি চালু হয়েছে ‘রেডিও আমার ক্যাম্পাস, রাবি’ নামের একটি ইন্টারনেট রেডিও। ‘রেডিও আমার ক্যাম্পাস, রাবি, সাবাস বাংলাদেশ’—এ স্লোগানে ২১ ফেব্রুয়ারি থেকে যাত্রা শুরু হয়েছে ইন্টারনেটভিত্তিক এ রেডিওটি।
বাংলাদেশের প্রথম ক্যাম্পাস ভিত্তিক অন-লাইন রেডিও। এটি মূলত সিলেট ইঞ্জিনিয়ারিং কলেজ, সিলেট থেকে সম্প্রচারিত রেডিও। এটি ২রা ফেব্রুয়ারি, ২০১০ থেকে বেটা-টেস্টিং সম্প্রচার শুরু করে। সম্প্রতিক ১৩ই মার্চ, ২০১০ সালে শিক্ষামন্ত্রী নুরুল ইসলাম নাহিদ সিলেট ওসমানী আন্তর্জাতিক বিমানবন্দরের ভি,আই,পি লাউন্জে রেডিওর উদ্বোধন করেন।
মনিরুল ইসলাম (চিত্রশিল্পী)

মনিরুল ইসলাম (জন্মঃ ১৭ অগাস্ট, ১৯৪৩) মাদ্রিদ-নিবাসী বাংলাদেশের একজন চিত্রশিল্পী।
তার জন্ম জামালপুরের ইসলামপুরে। তার পৈতৃক ভিটা চাঁদপুর। বাবার চাকরিসূত্রে কিশোরগঞ্জে তার শৈশব কেটেছে।
তিনি ঢাকা চারুকলা ইনস্টিটিউট থেকে চারুকলার পাঠ শেষে এখানেই শিক্ষকতা শুরু করেন ১৯৬৬ সালে। এরপর ১৯৬৯ সালে স্পেন সরকারের বৃত্তি নিয়ে সে দেশে যান উচ্চতর শিক্ষা গ্রহণের জন্য। এর পর থেকে স্পেনেই স্থায়ীভাবে বাস করে শিল্পচর্চা করছেন। স্পেনসহ বিশ্বের বিভিন্ন দেশে তার বহু একক ও যৌথ প্রদর্শনী অনুষ্ঠিত হয়েছে। এ ছাড়া তিনি স্পেন ও মিসরে বেশ কয়েকটি আন্তর্জাতিক চারুকলা প্রদর্শনীতে বিচারক হিসেবে কাজ করেছেন।
তিনি বিশেষ খ্যাতিমান তার ছাপচিত্রের জন্য। এচিংয়ে তিনি এমন একটি স্বতন্ত্র বৈশিষ্ট্য অর্জন করেছেন, যা স্পেনে ‘মনিরোর বিদ্যালয়’ বলে পরিচিত।
১৯৯৭ সালে তিনি স্পেনের রাষ্ট্রীয় পদক পান। ২০১০ সালে তিনি ভূষিত হন স্পেনের মর্যাদাপূর্ণ সম্মাননা "দ্য ক্রস অব দি অফিসার অব দি অর্ডার অব কুইন ইসাবেলা"য়। স্পেনের রাজা সপ্তম ফার্দিনান্দ রানী ইসাবেলার সম্মানে ১৮১৫ সালের ১৮ই মার্চ "রয়্যাল অ্যান্ড আমেরিকান অর্ডার অব ইসাবেলা দ্য ক্যাথলিক" নামের এই পদক প্রথম প্রবর্তন করেন। পরে ১৮৪৭ সালে এর নাম পরিবর্তন করে রাখা হয় "রয়্যাল অর্ডার অব ইসাবেলা দ্য ক্যাথলিক"। ১৯৯৮ সালে পদকটির বর্তমান নামকরণ হয়।
আন্তর্জাতিক বিভিন্ন পুরস্কার ও সম্মাননার পাশাপাশি তিনি দেশে ১৯৯৯ সালে একুশে পদক, শিল্পকলা একাডেমী পদকসহ বিভিন্ন পদক ও সম্মাননা পান।
আবুল ফজল ইবনে মুবারক

শেখ আবুল ফজল ইবন মুবারক (ফার্সি: ابو الفضل) (১৪ জানুয়ারি, ১৫৫১ – ১২ অগস্ট ১৬০২) ছিলেন মুঘল সম্রাট আকবরের প্রধানমন্ত্রী। তিনি আবুল-ফজল, আবুল ফদল ও আবুল ফদল 'আল্লামি নামেও পরিচিত। তিনি তিন খণ্ডে রচিত আকবরের রাজত্বকালের সরকারি ইতিহাস গ্রন্থ আকবরনামা ও উক্ত গ্রন্থের তৃতীয় খণ্ড আইন-ই-আকবরি-এর রচয়িতা এবং বাইবেলের একটি ফার্সি অনুবাদের অনুবাদক। পারিবারিক সূত্রে তিনি ছিলেন আকবরের সভাকবি ফৈজির কনিষ্ঠ ভ্রাতা।
আবুল ফজল ছিলেন রেল সিন্ধ নিবাসী শেখ মুসার অধস্তন পঞ্চম পুরুষ। তার পিতামহ শেখ খিজির নাগৌরে বসতি স্থাপন করেন। এখানেই আবুল ফজলের পিতা শেখ মুবারকের জন্ম হয়। প্রথম দিকে শেখ মুবারক নাগৌরে খ্বাজা আহররের নিকট পঠনপাঠন করেন। পরে তিনি আহমদাবাদে গিয়ে শেখ আবুল ফজল, শেখ উমর ও শেখ ইউসুফের কাছে পড়াশোনা করেছিলেন। পরে তিনি আগ্রায় বসতি স্থাপন করেন। সেখানেই তার জ্যৈষ্ঠ পুত্র শেখ ফৈজি ও কনিষ্ঠ পুত্র আবুল ফজলের জন্ম হয়। ১৫৭৫ সালে আবুল ফজল আকবরের রাজসভায় আসেন। ১৫৮০ ও ১৫৯০-এর দশকে আকবরের মতাদর্শে যে উদারনৈতিক দৃষ্টিভঙ্গি পরিলক্ষিত হয়েছিল, তার পশ্চাতে আবুল ফজলের একটি প্রভাব কার্যকরী ছিল। আবুল ফজল দাক্ষিণাত্যে মুঘল সেনাবাহিনীরও নেতৃত্ব দান করেছিলেন।
জানা যায়, আবুল ফজল যুবরাজ সেলিমের সিংহাসনে আরোহণের বিরোধিতা করেছিলেন। এই কারণে সেলিমের ষড়যন্ত্রে নারওয়ারের নিকট সরাই বীর ও অন্ত্রীর মধ্যবর্তী কোনো এক স্থানে বীর সিংহ বুন্দেলার হস্তে তিনি নিহত হন। তার ছিন্ন মস্তক এলাহাবাদে সেলিমের নিকট পাঠানো হয়েছিল। আবুল ফজলকে অন্ত্রীতে সমাধিস্থ করা হয়। উল্লেখ্য, আবুল ফজলের ঘাতক বীর সিংহ বুন্দেলা পরে ওরছার শাসক হয়েছিলেন এবং ১৬০২ সালে যুবরাজ সেলিম জাহাঙ্গির নাম ধারণ করে মুঘল সিংহাসনে আরোহণ করেছিলেন। পরে ১৬০৮ সালে জাহাঙ্গির আবুল ফজলের পুত্র শেখ আবদুর রহমান আফজল খানকে (২৯ ডিসেম্বর, ১৫৭১ – ১৬১৩) বিহারের শাসনকর্তা নিযুক্ত করেছিলেন।
আকবরনামা ছিল তিন খণ্ডে রচিত আকবরের শাসনকাল ও তার পূর্বপুরুষদের ইতিহাস। এই গ্রন্থে তৈমুর থেকে হুমায়ুন পর্যন্ত আকবরের পূর্বপুরুষদের জীবনকথা এবং আকবরের রাজত্বকালের ৪৬ বছরের (১৬০২ সাল পর্যন্ত) বিবরণী লিখিত আছে। আইন-ই-আকবরি নামে আকবরের সাম্রাজ্যের একটি প্রশাসনিক প্রতিবেদনও এই গ্রন্থে সংযোজিত হয়েছে। আইন-ই-আকবরি গ্রন্থ থেকে লেখকের জীবন ও পুর্বপুরুষদের একটি বর্ণনাও পাওয়া যায়। আইন-ই-আকবরি গ্রন্থে আকবরের রাজত্বকালের ৪২ বছরের সম্পূর্ণ ও ৪৩তম বছরের বেরার জয় পর্যন্ত ইতিহাস লিখিত রয়েছে।
রাকাত বা রাকাত-ই-আবুল ফজল হল মুরাদ, দানিয়াল, আকবর, মারিয়াম মাকানি, সেলিম (জাহাঙ্গির), আকবরের রানি ও কন্যাগণ, তার পিতা, মাতা, ভ্রাতৃগণ, ও একাধিক সমসাময়িক বিশিষ্ট ব্যক্তিবর্গকে লিখিত আবুল ফজলের পত্রাবলি। এই গ্রন্থটি সম্পাদনা করেন তার ভাগিনেয় নুর আল-দিন মুহাম্মদ।
ইনশা-ই-আবুল ফজল বা মক্তবাৎ-ই-আল্লামি হলো আবুল ফজল কর্তৃক লিখিত সরকারি প্রতিবেদনের সংগ্রহ। এই গ্রন্থ দুটি খণ্ডে বিভক্ত। প্রথম খণ্ডে তুরানের আবদুল্লাহ্ খান উজবেগ, পারস্যের শাহ আব্বাস, খান্দেসের রাজা আলি খান, আহমদনগরের বুরহান-উল-মুলক, ও আবদুর রহিম খান খানান প্রমুখ নিজ অভিজাতবর্গকে লিখিত আকবরের পত্রাবলির সংকলন। দ্বিতীয় খণ্ডে রয়েছে আকবর, দানিয়েল, মির্জা শাহ রুখ ও খান খানানকে লিখিত আবুল ফজলের পত্রাবলি। এই গ্রন্থের সংকলক আব্দুস সামাদ।
মধুচন্দ্রিমা

মধুচন্দ্রিমা () হচ্ছে নব দম্পতিদের দ্বারা উদযাপিত এক প্রকার সময়। নব দম্পতি ছাড়াও সম্পর্কের একটি মধুর সময়কে উপলক্ষ করেও মধুচন্দ্রিমা উদযাপিত হতে পারে। বিয়েকে উদ্‌যাপন করাই এর উদ্দেশ্য। মধুচন্দ্রিমা প্রায় সময়ই হয় প্রেমময় ও উত্তেজনাপূর্ণ, এবং পশ্চিমে এটি একটি বিশেষ মুহূর্ত হিসেবে বিবেচিত হয়।
মধুচন্দ্রিমার একটি প্রাচীন তথ্যসূত্রের মধ্যে আছে বাইবেলের একটি পঙ্‌ক্তি। —
এর বঙ্গানুবাদ করলে দাঁড়ায়:
পাশ্চাত্য সংস্কৃতিতে সদ্য বিবাহিত দম্পতিদের ছুটি কাটাতে বেড়াতে যাবার ঐতিহ্যের সূচনা হয়েছিলো ১৯ শতকে গ্রেট ব্রিটেনে। এই ধারণাটি এসেছে ভারতীয় উপমহাদেশের ভারতীয় অভিজাতদের কাছ থেকে। সমাজের উচু পদের বা বিশেষ মর্যাদাসম্পন্ন নাগরিকরা যে সকল আত্মীয়বর্গ বিবাহে উপস্থিত হতে পারেননি তাদের সাথে সাক্ষাৎ করতে বিবাহপরবর্তী একটি ভ্রমণে বের হতেন। কিছু ক্ষেত্রে তা হতো বন্ধু ও পরিবারের সদস্য সহকারে। এই প্রথা খুব শীঘ্রই ইউরোপ জুড়ে ছড়িয়ে পরে, এবং ১৮২০-এর দশকে ফ্রান্সে এর নাম হয়, (বাংলা: ইংরেজ ধরনের ভ্রমণ)।
বর্তমানে বিবাহ পরবর্তী একটি ঐতিহ্যগত অনুষ্ঠান হিসেবে মধুচন্দ্রিমা বিভিন্ন স্থানে বিভিন্ন রকম। ইউরোপে নব দম্পতিদের কাছে মধুচন্দ্রিমার গুরুত্ব অনেক বেশি, এবং মার্কিনীদের তুলনায় তাদের মধুচন্দ্রিমা উদ্‌যাপনে ভ্রমণের হারও বেশি। মধুচন্দ্রিমা উপলক্ষ্যে ভ্রমণের হার সবচেয়ে বেশি জার্মানিতে। সেখানে প্রায় ৯১% নব দম্পতি বিয়ের পর মধুচন্দ্রিমা উদ্‌যাপন উপলক্ষ্যে বেড়াতে যান।
খ্রিস্টান

খ্রিস্টান বলতে খ্রিস্টধর্মাবলম্বীদের বোঝায়। খ্রিস্টধর্ম একটি একেশ্বরবাদী আব্রাহামীয় ধর্ম যার মূল ভিত্তি নসরতীয় যিশুর জীবন ও শিক্ষা। খ্রিস্টানরা যিশুকে আদি বাইবেল/হিব্রু বাইবেল কথিত মশীহ (গ্রিক শব্দ থেকে ব্যুৎপন্ন খ্রিস্ট) এবং ঈশ্বরপুত্র মনে করেন। বিশেষণ হিসেবে "খ্রিস্টান" শব্দটির অর্থ "খ্রিস্টধর্ম সম্বন্ধীয়"; আবার প্রবাদ অর্থে এই শব্দটির অর্থ "যা কিছু মহান, শুভ ও খ্রিস্ট-প্রতিম"।
গ্রিক শব্দ ("christianos"; অর্থ, "খ্রিস্টের অনুগামী") কথাটি এসেছে ("christos"; অর্থ, "তৈলাভিষিক্ত ব্যক্তি") শব্দটি থেকে। শেষোক্ত শব্দটির সঙ্গে একটি লাতিন বিশেষণমূলক অনুসর্গ যুক্ত হয়ে এই শব্দটি এসেছে। গ্রিক সেপ্টুজেইন্ট-এ "christos" শব্দটি হিব্রু מָשִׁיחַ ("," মাশিয়াহ, অর্থ ""[যিনি]" তৈলাভিষিক্ত") শব্দের অনুবাদে ব্যবহৃত হয়েছে। ফরাসি 'Chrétien', স্প্যানিশ 'Cristiano' বা ইংরেজি 'Christian' ইত্যাদি ইউরোপীয় নামগুলিও গ্রিক ভাষা থেকেই গৃহীত হয়েছে।
কোকা-কোলা

কোকা-কোলা হচ্ছে এক প্রকার অঙ্গারযুক্ত কোমল পানীয়। বিশ্বব্যাপী বিভিন্ন রেস্তোরাঁ, জেনারেল বা ডিপার্টমেন্টাল স্টোর, ভেন্ডিং মেশিনসহ বিভিন্ন স্থানে কোকা-কোলা বিক্রি হয়। দ্য কোকা-কোলা কোম্পানির দাবি অনুসারে বিশ্বের ২০০টিরও বেশি দেশে কোকা-কোলা বিক্রি হয়। যুক্তরাষ্ট্রের জর্জিয়া অঙ্গরাজ্যের আটলান্টা শহরে অবস্থিত দ্য কোকা-কোলা কোম্পানি এই পানীয় উৎপাদন করে থাকে। কোকা-কোলা সংক্ষেপে কোক () নামে পরিচিত। যুক্তরাষ্ট্রে এটি ১৯৪৪ সালের ২৭ মার্চ থেকে দ্য কোকা-কোলা কোম্পানির রেজিস্টার্ড ট্রেডমার্ক। এছাড়া এটি ইউরোপ-আমেরিকায় কোলা ও পপ নামেও পরিচিত। কোকা-কোলার উৎপত্তি হয়েছিলো একটি ওষুধ হিসেবে। উনিশ শতকে জন পেম্বারটন নামক একজন রসায়নবিদ কোকা-কোলার ফর্মুলা আবিষ্কার করেন। ব্যবসায় কোকা-কোলাকে পরিবেশন ও বিপণন করেন ব্যবসায়ী আসা গ্রিগস ক্যান্ডেলার। তার বাজারজাতকরণ কৌশলেই বিশ শতক থেকে কোকা-কোলা বিশ্বের কোমল পানীয়র বাজারে একটি প্রভাবশালী ও শক্তিশালী প্রতিদ্বন্দী হিসেবে চিহ্নিত।
কোকা-কোলার আদি রেসিপি তৈরি হয়েছিলো যুক্তরাষ্ট্রের জর্জিয়া অঙ্গরাজ্যের কলম্বাসে অবস্থিত ইগল ড্রাগ এন্ড ক্যামিক্যাল কোম্পানিতে। এটি তৈরি করেছিলেন জন পেম্বারটন নামক একজন ড্রাগিস্ট। এর প্রকৃত নাম ছিলো কোকা ওয়াইন, যাকে বলা হতো ফ্রেঞ্চ ওয়াইন কোকা। তিনি সম্ভবত ইউরোপীয় ভিন মারিয়ানি নামক কোকা ওয়াইনের ব্যবসায়িক সাফল্য দেখে এরকম একটি পানীয় প্রস্তুত করতে অনুপ্রাণিত হন।
১৮৮৬, যখন আটলান্টা ও ফুলটন কাউন্টি অ্যালকোহলিক পানীয়ের বিরুদ্ধে আইন পাস করে, তখন পেম্বারটন কোকা-কোলা তৈরি শুরু করেন। এটি ছিলো মূলত ফ্রেঞ্চ ওয়াইন কোলার একটি অ্যালকোহলমুক্ত সংস্করণ।
কোকাকোলার প্রথম বিক্রিটি হয় ৮ মে, ১৮৮৬ সালে, যুক্তরাষ্ট্রের জর্জিয়া অঙ্গরাজ্যের আটলান্টা শহরে। এটি প্রথমে বিক্রি হয়েছিলো একটি পেটেন্টভুক্ত ওষুধ হিসেবে। প্রতি গ্লাস ৫ সেন্ট দামে। "এটি স্বাস্থ্যের জন্য ভালো" – এরকম বিশ্বাসের কারণে পুরো যুক্তরাষ্ট্রেই এটি যথেষ্ট জনপ্রিয় হয়ে ওঠে। বাজারজাতকরণের প্রথম বছরে কোকা-কোলা বিক্রয় হয়েছিল নয় গ্লাস। বর্তমানে সমগ্র পৃথিবীতে কোমল পানীয় হিসেবে প্রতিদিন কোকা-কোলা বিক্রয় হয় প্রায় ১৬০ কোটি গ্লাস। পেম্বারটন দাবি করেছিলেন যে, কোকা-কোলা অনেক রোগের প্রতিকার করে। যেমন: মরফিন আসক্তি, বদহজম বা অজীর্ণ, স্নায়ুবিক দুর্বলতা, মাথাব্যথা, ধ্বজভঙ্গ প্রভৃতি। একই বছর ২৯ মে "আটলান্টা জার্নাল" পত্রিকায় পেম্বারটন কোকা-কোলার প্রথম বিজ্ঞাপনটি দেন।
এক ক্যান কোক (১২ ফ্লুইড আউন্স/৩৫৫ মিলিলিটার)-এ ৩৯ গ্রাম শর্করা (সম্পূর্ণটাই চিনি থেকে) থাকে। এছাড়া থাকে ৫০ মিলিগ্রাম সোডিয়াম, ০ গ্রাম চর্বি, ০ গ্রাম পটাশিয়াম, এবং ১৪০ ক্যালরি।
কার্টুওয়ে

কার্টুওয়ে () হচ্ছে যুদ্ধে অবরোধের জন্য ব্যবহৃত এক প্রকার কামান। ১৬ ও ১৭ শতকের দিকে ইউরোপীয় যুদ্ধগুলোতে ব্যবহৃত হতো।
কার্টুওয়ে শব্দটি এসেছে লাতিন: থেকে যার অর্থ কোয়ার্টার ক্যানন ()। শব্দটির ওলন্দাজ উৎপত্তি হচ্ছে শব্দ থেকে। রোমান সাম্রাজ্যের সময়ে এই কামানগুলোকে বলা হতো কার্টনে ()।
কার্টুওয়ে অস্ত্রটি নির্মাণ করা হয়েছিলো বোম্বার্ড ধরনের অস্ত্রের ধারণা থেকে। কার্টুওয়ের ক্যালিবার ছিলো প্রায় ৮ ইঞ্চি (২০০ মিলিমিটার) লম্বা, এবং ওজন ছিলো প্রায় ৮০০০ পাউন্ড (৩,৬০০ কেজি)। প্রায় ৫২ পাউন্ড বা ২৪ কেজি ওজন সমৃদ্ধ ক্যানন বল নিক্ষেপ করার ক্ষমতাসম্পন্ন করে এক একটি কার্টুওয়ে তৈরি করা হতো। একটি কার্টুওয়েকে টেনে নিয়ে যেতে ২০টি ঘোড়ার প্রয়োজন হতো।
পূর্বাশা দ্বীপ

দক্ষিণ তালপট্টি বা পূর্বাশা দ্বীপ হাড়িয়াভাংগা নদীর মোহনায় বঙ্গোপসাগরে অবস্থিত, যা ভারতের অন্তর্ভুক্ত। গঙ্গা-ব্রহ্মপুত্র বদ্বীপ অঞ্চলের উপকূলে অবস্থিত এবং পশ্চিমবঙ্গ রাজ্যের দক্ষিণ চব্বিশ পরগনা জেলার উপকূলবর্তী দ্বীপ। ১৯৭০ সালে ভোলা সাইক্লোনের পরবর্তীকালে বঙ্গোপসাগরে এর আবির্ভাব ঘটে, এবং কিছুকাল পরে এর অস্তিত্ত্ব বিলীন হয়। স্থায়ী জনবসতিহীন এই অঞ্চলে তেল এবং প্রাকৃতিক গ্যাসের মজুদের সম্ভাবনা থাকায় ভারত এবং বাংলাদেশ সরকার যৌথভাবে এর সার্বভৌমত্ব দাবি করে। এই এলাকার বাংলাদেশ-ভারতের সীমানা বিভাজক হাড়িয়াভাংগা নদীর মূলস্রোত যেহেতু দ্বীপের পশ্চিম ভাগ দিয়ে প্রবাহিত হচ্ছে, সেহেতু "নদীর মূল স্রোতধারার মধ্যরেখা নীতি" বা Thalweg doctrine অনুযায়ী বাংলাদেশ দ্বীপটিকে নিজ দেশের অন্তভুর্ক্ত মনে করছে। অপরদিকে ভারতীয় দাবি হচ্ছে, নদীর মূলস্রোত পরিবর্তনশীল। সার্বভৌমত্ব প্রদানের এই বিষয় এবং দুই দেশের মধ্যে সামুদ্রিক সীমা প্রতিষ্ঠাপন র‌্যাডক্লিফ লাইন পদ্ধতি অনুযায়ী বড় আকারের বিতর্কের অংশ হয়ে ওঠে।
১৯৭০ সালের প্রলয়ংকরী ঘূর্ণিঝড়ের পর হাড়িয়াভাঙ্গা নদীর মোহনার অদূরে বাংলাদেশের সমুদ্রসীমায় দক্ষিণ তালপট্টি দ্বীপ জেগে ওঠে। নদীর মোহনা থেকে দুই কিলোমিটার দূরে এর অবস্থান। ১৯৭৪ সালে একটি আমেরিকান স্যাটেলাইটে আড়াই হাজার বর্গমিটার এ দ্বীপটির অস্তিত্ব ধরা পড়ে। পরে রিমোট সেন্সিং সার্ভে চালিয়ে দেখা গিয়েছিল, দ্বীপটির আয়তন ক্রমেই বাড়ছে এবং একপর্যায়ে এর আয়তন ১০ হাজার বর্গমিটারে দাঁড়ায়। তবে অনেকে দাবি করেন, ১৯৫৪ সালে প্রথম দ্বীপটির অস্তিত্ব ধরা পড়ে। দ্বীপটির মালিকানা বাংলাদেশ দাবি করলেও ভারত ১৯৮১ সালে সেখানে সামরিক বাহিনী পাঠিয়ে তাদের পতাকা ওড়ায়। ভারতের যুক্তি, ১৯৮১ সালের আন্তর্জাতিক জরিপ অনুযায়ী দক্ষিণ তালপট্টির পূর্ব অংশটির অবস্থান ভারতের দিকে, যা ১৯৯০ সালের ব্রিটিশ অ্যাডমিরালটি চার্টেও স্বীকৃত।
মার্চ, ২০১০ এ বিবিসি খবর অনুযায়ী দ্বীপটি বর্তমানে ২ মিটার সমুদ্রতলে নিমজ্জিত। ২০১৪ সালে ৭ জুলাই আন্তর্জাতিক সালিশি আদালতের রায় অনুযায়ী দ্বীপটি ভারতের সমুদ্র সীমায় পড়েছে।
ডুলাহাজারা সাফারি পার্ক

ডুলাহাজারা সাফারি পার্ক (যা ডুলাহাজারা বঙ্গবন্ধু শেখ মুজিবুর রহমান সাফারি পার্ক নামেও পরিচিত) ২০০১ খ্রিষ্টাব্দে বাংলাদেশের কক্সবাজারের চকোরিয়া উপজেলায় প্রতিষ্ঠিত একটি সাফারি পার্ক, যেখানে পশুপাখি মুক্ত অবস্থায় বিচরণ করে। এটি বাংলাদেশের প্রথম সাফারি পার্ক। কক্সবাজার জেলা সদর হতে উত্তরে পার্কটির দূরত্ব ৪৫ কি:মি: এবং চকরিয়া সদর হতে দক্ষিণে ১১ কি:মি: এর আয়তন প্রায় ৯০০ হেক্টর। সাফারী পার্ক হলো সরকার ঘোষিত এলাকা যেখানে বণ্যপ্রানীদেরকে তাদের প্রাকৃতিক পরিবেশে প্রতিপালন করা হয়।
ডুলাহাজারা সাফারি পার্কটি কক্সবাজার জেলা সদর থেকে ৪৫ কিলোমিটার উত্তরে এবং চকরিয়া থানা থেকে ১১ কিলোমিটার দক্ষিণে, কক্সবাজার জেলা সদরের দক্ষিণ বন বিভাগের ফাসিঁয়াখালি রেঞ্জের ডুলাহাজারা ব্লকে অবস্থিত। ১৯৮২ সালে অবিভক্ত কক্সবাজার উত্তর বনবিভাগের কক্সবাজার জেলার চকরিয়া উপজেলাধীন ডুলাহাজারা ব্লকের ৪২.৫ হেক্টর বনাঞ্চল নিয়ে একটি হরিণ প্রজনন কেন্দ্র স্থাপন করা হয়। পরবর্তীতে ২০০১ সালে উঁচু-নিচু টিলাসমৃদ্ধ চিরসবুজ এ বনাঞ্চলের জীববৈচিত্র্য সংরক্ষণ ও আবাসস্থলের টেকসই উন্নয়নের লক্ষ্যে এর আয়তন ৯০০ হেক্টর বৃদ্ধি করে দেশের প্রথম সাফারি পার্ক হিসেবে ‘বঙ্গবন্ধু শেখ মুজিব সাফারি পার্ক কক্সবাজার’-এর যাত্রা শুরু হয়।
ডুলাহাজারা সাফারি পার্ককে কেউ কেউ সাফারি পার্ক বলতে রাজি নন, কারণ এখানে প্রাকৃতিক অবকাঠামোর বদলে অত্যাধুনিক ও কৃত্রিম অবকাঠামো গড়ে তোলা হয়েছে বেশি।
বাংলাদেশ বন বিভাগের দেয়া তথ্যমতে, এই পার্কটিতে বছরে প্রায় ১,০০,০০০ পর্যটক ভ্রমণ আসেন। পার্কের প্রবেশ মূল্য প্রাপ্ত বয়স্ক ৳৫০ (পঞ্চাশ টাকা), অপ্রাপ্ত বয়স্ক (৫-১৫ বছর) ৳২০ (বিশ টাকা), শিশু ৫ বছরের নীচে ফ্রি, বিদেশী দর্শনার্থী ৫ ডলার, শিক্ষা সফর ছাত্র সংখ্যা- ১-১০০ ৳ ৫০০ (পাঁচশত টাকা), ১০১-২৫০ ৳৮০০ (আটশত টাকা), পিকনিক স্পট প্রতি দলের জন্য ৳ ২০০০ (দুই হাজার টাকা)।
ডুলাহাজারা সাফারি পার্ক মূলত হরিণ প্রজনন কেন্দ্র হিসেবে প্রতিষ্ঠিত হলেও এখানে বাঘ, সিংহ, হাতি, ভালুক, গয়াল, কুমির, জলহস্তী, মায়া হরিণ, সম্বর হরিণ, চিত্রা হরিণ, প্যারা হরিণ প্রভৃতি প্রাণীও রয়েছে। এই পার্কে স্বাদুপানির কুমির যেমন আছে, তেমনি আছে লোনা পানির কুমির। এছাড়াও ২০১৭ থেকে এ পার্কে তৈরী করা হয়েছে কৃত্রিম আফ্রিকান সাফারি যেখানে আফ্রিকান প্রাণী হিসেবে রয়েছে জেব্রা ও নু-হরিণ। বঙ্গবন্ধু শেখ মুজিব সাফারী পার্কে বিভিন্ন বেষ্টনীতে দেশি-বিদেশি বিভিন্ন প্রজাতির ৮৫টি পাখি, ৬৯টি সরীসৃপ ও ১৫০টি স্তন্যপায়ী প্রাণী রয়েছে । এছাড়াও পার্কে হরিণ, বানর, বন বিড়াল, মেছোবাঘ, বুনো শূকর, সজারু, বনমোরগ, ফিঙে, ঘুঘু, চিলসহ বিভিন্ন প্রজাতির প্রাণী উন্মুক্ত অবস্থায় রয়েছে। এছাড়া শীতকালে বিভিন্ন প্রজাতির পাখির কলতানে মুখরিত হয়ে ওঠে পার্কের বিভিন্ন লেক ও জলাশয়।
হিম চেরিফিন

হিম চেরিফিন (Hymne Chérifien‎; শরিফের তারানা), মরক্কো রাজ্যেরের জাতীয় সঙ্গীত। এমনকি ১৯৫৬ সালে মরক্কোর স্বাধীনতার পূর্বে একে অবলম্বন করা হয়েছিল। গানের সুর দিয়েছেন লেও মরগান‌ এবং কথা দিয়েছেন আলি সকুয়াল্লি হোসেইন ১৯৭০ সালে।
সাফারি পার্ক

সাফারি পার্ক হলো বন্য প্রাণীর জন্য এমন একটি উন্মুক্ত ক্ষেত্র, যেখানে প্রাণীরা খোলামেলাভাবে বিচরণ করতে পারে।
সাফারি পার্ক একপ্রকারের অভয়ারণ্য। তবে অভয়ারণ্য, প্রাকৃতিকভাবে গড়ে ওঠা জঙ্গলকে কেন্দ্র করে গড়ে তোলা হয়। অপরদিকে সাফারি পার্ক মানুষ কৃত্রিমভাবে তৈরি করে নেয়। এখানে পশু ব্যবস্থাপনা প্রাকৃতিক পরিবেশে হবে, তবে মানুষের মাধ্যমে হবে। 'সাফারি' কথাটার অর্থই হলো 'কোনো দৃশ্যমান বেড়া নয়', অর্থাৎ সাফারি পার্কে এমনভাবে প্রাকৃতিকভাবে বেড়া তৈরি করা হয়, যা দেখলে বোঝাই যাবে না যে বেড়া রয়েছে। এরকম বেড়া খুব সাধারণ উপাদানেই তৈরি করা হয় এবং তৈরির পর তা গাছপালা, লতাপাতা দিয়ে ঢেকে দেয়া হয়।
সাফারি পার্কে বন্যপ্রাণী থাকবে মুক্ত, দর্শনার্থী থাকবেন সুরক্ষিত। দর্শনার্থীরা প্রাণী দেখতে যাবেন সুরক্ষিত গাড়িতে চড়ে, প্রাকৃতিক রাস্তা দিয়েই। এমনকি বন্যপ্রাণীদের খাবারও দেয়া হবে সুরক্ষিত গাড়িতে করে।
সাফারি পার্কে দর্শনার্থীরা, প্রাণীদের খাবার দিতে পারবেন না। তবে অনেক সাফারি পার্কে প্রাণীদের খাবার দেবার ব্যবস্থা করে দেয় কর্তৃপক্ষ, তবে সেক্ষেত্রে খাবার কিনেও নিতে হবে পার্ক কর্তৃপক্ষের থেকে। কর্তৃপক্ষ হিসেব রাখবেন কোন প্রাণীকে দর্শনার্থীরা কতটুকু খাবার সরবরাহ করলেন, সেই অনুপাতে তার দৈনিক খাবার তালিকার প্রয়োজনীয় অবশিষ্টটুকু কর্তৃপক্ষ সরবরাহ করেন।
অভয়ারণ্য

অভয়ারণ্য () হল একটি সুবিধা যেখানে প্রাণীদের বসবাসের জন্য আনা হয় এবং তাদের বাকি জীবনের জন্য সুরক্ষিত করা হয়। এটি এমন বনাঞ্চল, যেখানে বন্যপ্রাণীদের নিরাপত্তা নিশ্চিত করা হয় এবং তাদের প্রজনন ও আবাস নিরাপদ রাখতে শিকারিদের প্রবেশে নিষেধাজ্ঞা জারি করা হয়।
বাংলা 'অভয়' এবং 'অরণ্য' শব্দদ্বয়ের সন্ধিতে 'অভয়ারণ্য' শব্দটি গঠিত হয়েছে। বাংলায় 'অভয়' শব্দের অর্থ 'ভয়হীন' বা 'নির্ভয়'; আর 'অরণ্য' অর্থ 'বন' বা 'জঙ্গল'। অর্থাৎ যে জঙ্গলে প্রাণীদের নির্ভয় বিচরণ নিশ্চিত করা হয় তাকে অভয়ারণ্য বলা হয়।
সাধারণত বন্যপ্রাণীদের নিরাপদ পরিবেশ, তাদের স্বাভাবিক কিংবা বর্ধিত প্রজনন পরিবেশ, বন্যপ্রাণীর স্বাভাবিক সংখ্যা এবং বৃক্ষরাজি কিংবা ঔষধি বৃক্ষরাজির নিরাপদ সংরক্ষণ নিশ্চিত করতে সরকার কিংবা নির্বাহী কর্তৃপক্ষ কর্তৃক কোনো এলাকায় প্রাকৃতিকভাবে গড়ে ওঠা বনাঞ্চলকে অভয়ারণ্য ঘোষণা করা হয়। ভারতে এই ঘোষণা রাজ্য সরকার করে থাকেন।
অভয়ারণ্য ঘোষণা করার মাধ্যমে নিশ্চিত করা হয়:
১) ঐ এলাকার বন্যপ্রাণী যেন ধ্বংস না হয়।
২) পশুপাখিদের শান্তি ও নিরাপত্তা বিঘ্নিত হতে পারে এমন কাজ থেকে যেন এই বনাঞ্চল মুক্ত থাকে। পাশাপাশি, বাইরে থেকে শিকারিরা যাতে এই নিরাপত্তা বলয়ে প্রবেশ না করতে পারে।
রাজ্য-আসাম
নাম-কাজিরাঙ্গা, মানস অভয়ারণ্য
বন্যপ্রাণী - গণ্ডার, বাঘ, হাতী, বুনো মোষ, বুনো মুরগী, ধনেশ পাখি ইত্যাদি।
রাজ্য-পশ্চিমবঙ্গ
নাম-গরুমারা, জলদাপাড়া
বন্যপ্রাণী - গণ্ডার, বাঘ, হাতী, চিতাবাঘ, ভালুক, হরিণ, বুনো শূকর, ময়ূর, বুনো মুরগী ইত্যাদি।
রাজ্য - উত্তরপ্রদেশ
নাম - চন্দ্রপ্রভা অভয়ারণ্য
বন্যপ্রাণী - বাঘ, চিতাবাঘ, হায়না, হরিণ, বানর, ময়ূর ইত্যাদি।
রাজ্য - গুজরাট
নাম - গির অরণ্য
বন্যপ্রাণী - সিংহ, নীল গাই, হাতী, বুনো শূকর, হরিণ, ময়ূর ইত্যাদি।
রাজ্য - কর্ণাটক
নাম - বন্দীপুর অভয়ারণ্য
বন্যপ্রাণী - ভারতীয় বাইসন, হাতী, বিভিন্ন রকম পাখি ইত্যাদি।
রাজ্য - তামিলনাড়ু
নাম - মধুমালাই
বন্যপ্রাণী - হাতী, ভারতীয় বাইসন, বুনো মুরগী ইত্যাদি।
রাজ্য - কেরালা
নাম - পেরিয়ার
বন্যপ্রাণী - হাতী, বাঘ, বাইসন, বুনো শূকর, বুনো কুকুর, বিভিন্ন রকম পাখি ইত্যাদি।
রাজ্য - জম্মু ও কাশ্মীর
নাম - দাচিগাম
বন্যপ্রাণী - কস্তুরী মৃগ, লাল হরিণ, ভালুক ও বিভিন্ন ধরনের পাখি ইত্যাদি।
রাজ্য - উড়িষ্যা
নাম - শিমলিপাল অভয়ারণ্য
বন্যপ্রাণী - বাঘ, ভালুক, বিভিন্ন রকম পাখি ইত্যাদি।
রাজ্য - বিহার
নাম - পালামৌ অভয়ারণ্য
বন্যপ্রাণী - বাঘ, নানাজাতের পাখি ইত্যাদি।
বাফেলো উইং

বাফেলো উইং (), যা হট উইং, চিকেন উইং, বা শুধু উইং নামেও পরিচিত, এক প্রকার মুরগীর মাংস দ্বারা প্রস্তুতকৃত খাবার। সচারচর এটা কড়া করে ভেজে আটার প্রলেপ দেওয়া ছাড়াই শুধুমাত্র সসের পরত দিয়ে পরিবেশন করা হয়। ঐতিহ্যবাহী বাফেলো উইং সস শুধুমাত্র দুইটি উপাদান দিয়ে তৈরি করা হয়। উপাদানগুলো হচ্ছে: ভিনেগার দেওয়া এক প্রকার খুব ঝাল লাল মরিচযুক্ত হট সস, ও মাখন। ঐতিহ্যগতভাবে বাফেলো উইং সেলারি পাতা ও নীল পনির সহকারে পরিবেশন করা হয়।
বাফেলো উইংয়ের নাম এসেছে এই খাবারের উৎপত্তিস্থল যুক্তরাষ্ট্রের নিউ ইয়র্ক অঙ্গরাজ্যের বাফেলোর নামানুসারে। বাফেলোর স্থানীয় অধিবাসীদের কাছে এটি পুরো ‘বাফেলো উইং’ নামটির পরিবর্তে শুধুমাত্র ‘উইং’ বা ‘চিকেন উইং’ নামেই পরিচিত।
মানুষের লৈঙ্গিক পার্থক্য

লৈঙ্গিক পার্থক্য বলতে সচারচর জীবপ্রজাতির পুরুষ ও স্ত্রী’র মধ্যে বিদ্যমান জৈবিক এবং/অথবা মানসিক বৈশিষ্ট্যগত পার্থক্য বোঝায়। এই পার্থক্যগুলো উভয়ের সাথে সম্পর্কযুক্ত। এই নিবন্ধে মানুষের পুরুষ ও নারীর মধ্যে একটি নির্দিষ্ট বয়সের ক্ষেত্রে গড়পড়তা পার্থক্যের দিকে আলোকপাত করেছে। উদাহরণস্বরূপ, সাধারণত এবং গড়ে প্রাপ্তবয়স্ক পুরুষ উচ্চতায় প্রাপ্তবয়স্ক নারীর চেয়ে লম্বা, কিন্তু একজন নির্দিষ্ট নারী একজন নির্দিষ্ট পুরুষের চেয়ে লম্বা হতে পারেন। এই নিবন্ধে পরিষ্কারভাবে নারী-পুরুষ উভয়ক্ষেত্রে প্রযোজ্য এমন পার্থক্যগুলো উল্লেখিত হয়েছে। যদিও কিছু লৈঙ্গিক পার্থক্য আছে যা বিতর্কিত।